Duzu A Le Edwɛkpa Ne? | Edwɛkpa\nKENGA YE WƆ Abbey Abkhaz Abui Achi Acholi Adhola Afrikaans Ahanta Aja Ajië Akha Albania Mumule Aneɛ Albanian Alur America Mumule Aneɛ Amharic Amuzgo (Guerrero) Angola Mumule Aneɛ Arabic Arabic (Morocco) Arabic (Tunisia) Argentina Mumule Aneɛ Armenia Mumule Aneɛ Armenian Armenian (West) Assamese Ateso Attié Aukan Australia Mumule Aneɛ Austria Mumule Aneɛ Awajun Aymara Azerbaijani Azerbaijani (Cyrillic) Balinese Bambara Baoule Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Belorussian Bengali Betsimisaraka (Northern) Betsimisaraka (Southern) Biak Bicol Bidayuh (Bukar) Bislama Bissau Guinean Creole Blackfoot Bolivia Mumule Aneɛ Bosnian Boulou Brazil Mumule Aneɛ Britain Mumule Aneɛ Bulgaria Mumule Aneɛ Bulgarian Bété Cambodian Catalan Cebuano Central Alaskan Yupik Chamorro Changana (Mozambique) Changana (Zimbabwe) Chavacano Chichewa Chiga Chile Mumule Aneɛ Chin (Hakha) Chin (Kuki) Chin (Tiddim) Chin (Zotung) China Mumule Aneɛ Chinantec (Ojitlan) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Tabasco) Chopi Chuabo Chuj Chuukese Chuvash Cibemba Cinamwanga Cinyanja Colombia Mumule Aneɛ Comorian (Ngazidja) Congo Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Dari Dayak Ahe Dayak Ngaju Denmark Mumule Aneɛ Digor Diola Douala Drehu Dusun Dutch Dutch Mumule Aneɛ Ecuador Mumule Aneɛ Edo Efik Emberá (Catío) English Esan Estonia Mumule Aneɛ Estonian Ewe Fang Fante Faroese Fataluku Fijian Filipi Mumule Aneɛ Finnish Finnish Mumule Aneɛ Fon Frafra French French Mumule Aneɛ Frisian Fulfulde (Cameroon) Futuna (East) Ga Galician Garifuna Gbaya Georgian German German Mumule Aneɛ Ghana Mumule Aneɛ Ghomálá’ Giliki Giliki Mumule Aneɛ Gitonga Gokana Gourmanchéma Gouro Greenlandic Guadeloupean Creole Guarani Guarani (Bolivia) Guatemala Mumule Aneɛ Guerze Guianese Creole Gujarati Gun Guna Guéré Haitian Creole Hausa Havu Hawu Haya Hehe Herero Hibulu Hiligaynon Hindi Hiri Motu Hmong (White) Honduras Mumule Aneɛ Hong Kong Mumule Aneɛ Huastec (San Luis Potosi) Huave (San Mateo del Mar) Huichol Hungarian Hungary Mumule Aneɛ Hunsrik Iban Ibanag Ibinda Icelandic Igbo Igede Iloko Inakeanon India Mumule Aneɛ Indonesia Mumule Aneɛ Indonesian Ireland Mumule Aneɛ Irish Isoko Italian Italy Mumule Aneɛ Itawit Iu Mien Ivorian Mumule Aneɛ Jamaican Sign Language Japan Mumule Aneɛ Japanese Javanese Javanese (Eastern) Jula Kabiye Kabuverdianu Kabyle Kachin Kadazan Kalanga (Zimbabwe) Kambera Kannada Karen (S'gaw) Kazakh Kazakh (Arabic) Kekchi Khana Khasi Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Konkani (Devanagari) Konkani (Roman) Korea Mumule Aneɛ Korean Kosraean Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangali Kwanyama Kyangonde Ladin (Gardenese) Lahu Lamba Lambya Laotian Lari Latgalian Latvia Mumule Aneɛ Latvian Lenje Lhukonzo Lingala Lithuania Mumule Aneɛ Lithuanian Lolo Lomwe Low German Luganda Lugbara Lunda Luo Luvale Luxembourgish Macedonian Macua Macushi Madagascar Mumule Aneɛ Madi Madura Mahorian (Roman) Makaa Makasae Makhuwa-Meetto Makhuwa-Shirima Malagasy Malawi Mumule Aneɛ Malay Malayalam Malaysia Mumule Aneɛ Maltese Mam Mambae (Ermera) Mambwe-Lungu Mandinka Mandjak Mangareva Maninkakan (Eastern) Manipuri Mano Mansaka Mapudungun Marathi Marquesian (Hiva Oa) Marquesian (Nuku Hiva) Marshallese Martiniquan Creole Mauritian Creole Maya Maya (Mopán) Mayo Mazahua Mazatec (Huautla) Mbukushu Mbunda Medumba Mende Meru Mexico Mumule Aneɛ Mingrelian Miskito Mixe (North Central) Mixtec (Guerrero) Mixtec (Huajuapan) Mixtec (Tlaxiaco) Mizo Mongolia Mumule Aneɛ Mongolian Moore Motu Mozambique Mumule Aneɛ Myanmar Myanmar Mumule Aneɛ Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Nambya Navajo Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali New Zealand Mumule Aneɛ Ngabere Ngangela Ngiemboon Ngigua (San Marcos Tlacoyalco) Nias Nicaragua Mumule Aneɛ Nigerian Pidgin Niuean Northern Ojibwe (Roman) Norwegian Nsenga (Mozambique) Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Otomi (State of Mexico) Paicî Palauan Panama Mumule Aneɛ Pangasinan Papiamento (Aruba) Papiamento (Curaçao) Paraguay Mumule Aneɛ Pehuenche Pemon Pennsylvania German Persian Peru Mumule Aneɛ Phimbi Piaroa Pidgin (Cameroon) Pidgin (West Africa) Pilagá Polish Polish Mumule Aneɛ Pomeranian Ponapean Portugal Mumule Aneɛ Portuguese (Brazil) Portuguese (European) Pular Punjabi Punjabi (Shahmukhi) Páez Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Rarotongan Romania Mumule Aneɛ Romanian Romany (Albania) Romany (Argentina) Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Ronga Roviana Rumanyo Rungus Runyankore Russia Mumule Aneɛ Russian Rutoro Réunion Creole Saami (North) Salvador Mumule Aneɛ Samoan Sangir Sango Saramaccan Sarnami Sehwi Sena Senoufo (Cebaara) Sepedi Sepulana Serbia Mumule Aneɛ Serbian (Cyrillic) Serbian (Roman) Serer Sesotho (Lesotho) Sesotho (South Africa) Setswana Seychelles Creole Shipibo-Conibo Shona Shuar Shughni Sidama Silozi Sinhala Slovak Slovakia Mumule Aneɛ Slovenia Mumule Aneɛ Slovenian Soli Solomon Islands Pidgin Somali South Africa Mumule Aneɛ Spain Mumule Aneɛ Spanish Sranantongo Sunda Susu Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Taabwa Tagalog Tahitian Taiwan Mumule Aneɛ Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Tewe Thai Thai Mumule Aneɛ Tigrinya Tiv Tlapanec Toabaite Toba Tojolabal Tok Pisin Tokelauan Tongan Toraja Totonac Toupouri Tshiluba Tshwa Tsonga Turkish Turkmen Tuvaluan Twi Tyrewuju Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruguay Mumule Aneɛ Uruund Uzbek Uzbek (Roman) Valencian Venda Venezuela Mumule Aneɛ Vezo Vietname Mumule Aneɛ Vietnamese Wallisian Warao Waray-Waray Wayuunaiki Wejewa Welsh Wichi Wolaita Wolof Xavante Xhosa Xârâcùù Yacouba Yemba Yoruba Yukpa Zande Zapotec (Guevea) Zapotec (Isthmus) Zapotec (Lachiguiri) Zapotec (Villa Alta) Zapotec (del Valle) Zimbabwe Mumule Aneɛ Zulu zambia Mumule Aneɛ\nDuzu A Le Edwɛkpa Ne?\n1. Duzu edwɛkɛ a vi Nyamenle ɛkɛ a?\nNyamenle kulo kɛ menli anye die wɔ azɛlɛ ye azo. Ɔbɔle azɛlɛ ne nee debie biala mɔɔ wɔ zo la ɔluakɛ ɔkulo alesama. Ɔnrɛhyɛ ɔbamaa menli mɔɔ wɔ ɛleka biala la anyia asetɛnla kpalɛ. Ɔbaye ninyɛne mɔɔ maa alesama nwu amaneɛ la.—Kenga Gyɛlɛmaya 29:11.\nArane biala ɛtɛkolale ɛtɛyele basabasayɛlɛ, anwodolɛ, anzɛɛ ewule. Noko edwɛkpa wɔ ɛkɛ. Ɔnrɛhyɛ, Nyamenle bava ɔdaye mumua ne ye arane yeazie alesama arane ne mɔ agyakɛ anu. Ye maanlema banyia anzondwolɛ nee kpɔkɛdelɛ kpalɛ.—Kenga Ayezaya 25:8; 33:24; Daneɛle 2:44.\n2. Duzu ati a edwɛkpa ne anwo hyia ndɛndɛ ɛnɛ a?\nSaa Nyamenle sɛkye ɛtanevolɛma a yɛɛ amaneɛnwunlɛ bo bapɛ a. (Zɛfanaya 2:3) Mekɛ boni a ɔbayɛ ɛhye a? Nyamenle Edwɛkɛ ne hanle ninyɛne mɔɔ ɛnɛ gyegye alesama la dole ɛkɛ. Ninyɛne mɔɔ ɛlɛsisi la kile kɛ Nyamenle mekɛ ne ɛbikye.—Kenga 2 Temɔte 3:1-5.\n3. Duzu a ɔwɔ kɛ yɛyɛ a?\nƆwɔ kɛ yɛsukoa Nyamenle anwo debie wɔ ye Edwɛkɛ Baebolo ne anu. Ɔle kɛ kɛlata mɔɔ vi selɛ mɔɔ lɛ ɛlɔlɛ la ɛkɛ. Ɔkile mɔɔ yɛyɛ a yɛ nye balie wɔ ɛbɛlabɔlɛ nu na yɛanyia dahuu ngoane wɔ azɛlɛ ye azo kenlebie la. Menli bie mɔ ɛnrɛhulo kɛ ɛbamaa awie aboa wɔ amaa wɔade Baebolo ne abo kpalɛ. Noko ɔnle kɛ ɛmaa awie biala si wɔ adenle kɛ ɛbanyia kenlebie asetɛnla kɛnlɛma ɛhye.—Kenga Mrɛlɛbulɛ 29:25; Yekile 14:6, 7.\nKɛ Ɔkɛyɛ Na Wɔanyia Buluku Ɛhye Azo Nvasoɛ La\nAsoo Amgba Edwɛkpa Ne Vi Nyamenle Ɛkɛ?\nNwane A Le Baebolo Ne Kɛlɛvolɛ A?\nNwane A Le Gyisɛse Kelaese?\nDuzu Ati A Gyisɛse Wule A?\nAnyelazo Boni A Wɔ Ɛkɛ Maa Mɔwuamra A?\nTɛnlabelɛ Boni A Mowuamra Wɔ Nu A?\nDuzu A Le Nyamenle Belemgbunlililɛ Ne?\nDuzu Ati A Nyamenle Ɛmaa Ɛtaneyɛlɛ Nwo Adenle A?\nDuzu Ati A Nyamenle Maa Amaneɛnwunlɛ Nwo Adenle A?\nAsoo Nyamenle Die Ɛzonlenlɛ Kɔsɔɔti To Nu?\nKɛzi Baebolo Nu Ngyinlazo Boa Yɛ Ɛ?\nAsoo Nyamenle Tie Nzɛlɛlɛ Kɔsɔɔti?\nDuzu A Le Ɛzonlenlɛ Nwo Edwɛkpa Ne?\nDuzu Ati A Nyamenle Lɛ Ahyehyɛdeɛ A?\nDuzu Ati A Ɔwɔ Kɛ Ɛtoa Zo A?\nEdwɛkɛ ne Mbuluku mɔɔ ɛtwe la anwo edwɛkɛ Edwɛkpa Mɔɔ Vi Nyamenle Ɛkɛ!


Maake 6 | Yintanɛte Zo Baebolo | Ewiade Fofolɛ Ngilebɛbo\nBɛkpole Gyisɛse wɔ ye sua zo (1-6)\nƆmaanle Bulu Nee Nwiɔ ne daselɛlilɛ nwo adehilelɛ (7-13)\nDwɔn Sɔnevolɛ ne ewule (14-29)\nGyisɛse maa menli 5,000 aleɛ (30-44)\nGyisɛse dua azule nye (45-52)\nAyileyɛlɛ wɔ Gɛnɛzalɛte (53-56)\n6 Ɔvile ɛkɛ ne na ɔrale ye sua zo, na ye ɛdoavolɛma ne doale ye. 2 Mekɛ mɔɔ Ɛnwomenlelielɛ kenle ne dwule la, ɔbɔle ɔ bo ɔhilehilele wɔ nyianu sua ne anu, na ɔzinle menli mɔɔ diele ye la anu dɔɔnwo anwo na bɛhanle kɛ: “Nienwu a nrenyia ɛhye zukoale ninyɛne ɛhye mɔ a? Na duzu ati a bɛva nrɛlɛbɛ ɛhye bɛmaa ye, na ɔlɛyɛ nwanwane ninyɛne ɛhye mɔ a? 3 Tɛ kapentanli ne, Mɛle ara ne mɔɔ ɔ mediema mrenyia a le Gyemise, Dwosefi, Dwudase, nee Saemɔn la ɛne? Tɛ ɔ mediema mraalɛ a yɛ nee bɛ wɔ ɛke la ɔ?” Ɔti bɛanlie ye bɛanli. 4 Noko Gyisɛse zele bɛ kɛ: “Bɛdi ngapezonli eni wɔ ɛleka biala kyesɛ ye sua zo nee ye sua nu ala.” 5 Yemɔti yeangola yeanyɛ nwanwane ninyɛne dɔɔnwo wɔ ɛkɛ ne kɛ ɔ sa mɔɔ ɔvale ɔguale wuliravolɛma ekyi bie anwo zo na ɔyɛle bɛ ayile la ala. 6 Nɔhalɛ nu, ɔzinle ɔ nwo kɛ bɛnlɛ diedi la. Na ɔhɔkpɔsale namunamu mɔɔ bikye ɛkɛ ne la azo na ɔhilehilele. 7 Akee ɔvɛlɛle Bulu Nee Nwiɔ ne na ɔbɔle ɔ bo ɔzoanle bɛ nwiɔ nwiɔ, na ɔmaanle bɛ tumi wɔ sunsum ɛtane nwo zo. 8 Na ɔhanle ɔhilele bɛ kɛ bɛmmafa debie biala bɛtu adenle ne kɛ kpɔma ala—bɛmmafa paano, bɛmmafa kodoku, yɛɛ bɛmmafa ezukoa* bɛwula bɛ kodoku nu— 9 bɛwula mgbɔlaboa noko bɛmmafa adɛladeɛ nwiɔ.* 10 Eza ɔzele bɛ kɛ: “Bɛkɔ awuke bie anu wɔ ɛleka biala a, bɛdɛnla ɛkɛ kɔkpula kɛ bɛkɛvi ɛleka zɔhane. 11 Na ɛleka biala mɔɔ bɛanlie bɛ anzɛɛ bɛandie bɛ la, saa bɛlɛfi ɛkɛ ne bɛahɔ a, bɛkpokpo bɛ gyakɛ abo munlutu bɛva bɛyɛ daselɛ bɛmaa bɛ.” 12 Akee bɛhɔle na bɛbɔle nolo kɛ menli ɛnlu bɛ nwo, 13 na bɛdule sunsum ɛtane dɔɔnwo yɛɛ bɛkpokpale wuliravolɛma dɔɔnwo nwole bɛyɛle bɛ ayile. 14 Belemgbunli Hɛlɔdo dele ɛhye, ɔluakɛ Gyisɛse duma dɛlɛle hɔle moa, na ɛnee menli ɛlɛkeha kɛ: “Bɛdwazo Dwɔn Sɔnevolɛ ne bɛvi mowuamra anu, ɛhye ati a ɔlɛyɛ nwanwane ninyɛne ɛhye mɔ a.” 15 Noko bie mɔ hanle kɛ: “Yilaegya ɔ.” Yɛɛ bie mɔ noko hanle kɛ: “Ɔle ngapezonli kɛ tete ngapezoma ne mɔ anu ko la.” 16 Mɔɔ Hɛlɔdo dele la, ɔhanle kɛ: “Dwɔn mɔɔ mempɛle ɔ ti la, yemɔ a bɛdwazo ye la.” 17 Hɛlɔdo maanle bɛhyele Dwɔn bɛkyekyele ye na bɛdole ye efiade wɔ ɔ diema Felepe aye Hɛlɔdease mɔɔ ɔgyale ye la ati. 18 Ɔluakɛ ɛnee Dwɔn ɛha ye fane dɔɔnwo ɛhile Hɛlɔdo kɛ: “Mɛla ɛmmaa adenle kɛ ɛkɛgya ɛ diema ne aye ne.” 19 Yemɔti Hɛlɔdease nyianle ɔ nwo adwenle ɛtane kɛ ɔku ye, noko yeangola. 20 Ɛnee Hɛlɔdo sulo Dwɔn, ɔboalekɛ ɔze kɛ ɔle tenlenenli yɛɛ ɔle sonla nwuanzanwuanza, na ɛnee ɔlɛbɔ ɔ nwo bane. Mekɛ biala mɔɔ ɔkɛdie ye edwɛkɛ la, ɛnee ye adwenle ɛzɛkye bɔkɔɔ, noko ɔhɔle zo ɔvale anyelielɛ ɔdiele ye. 21 Noko mekɛ mɔɔ fɛta la rale wɔ mekɛ mɔɔ Hɛlɔdo ɛlɛdi ye awolɛ kenle na ɔdole ɛkponle nɔsolɛ nu ɔmaanle ye mgbanyima nee sogya mgbanyima nee menli titili mɔɔ wɔ Galeli la. 22 Na Hɛlɔdease ara raalɛ ne razile agole maanle ɔzɔle Hɛlɔdo nee bɛdabɛ mɔɔ ɔ nee bɛ ɛlɛdi aleɛ ne la anye. Belemgbunli ne zele bɛlɛra ne kɛ: “Biza me debie biala mɔɔ ɛkulo la, na mebava meamaa wɔ.” 23 Ɛhɛe, ɔhanle ndane ɔhilele ye kɛ: “Debie biala mɔɔ ɛbabiza me la, mebava meamaa wɔ yeahɔdwu me belemgbunlililɛ ne foa ko.” 24 Yemɔti ɔvindele ɔhɔbizale ye mame kɛ: “Duzu a membiza a?” Ɔhanle kɛ: “Dwɔn Sɔnevolɛ ne ati.” 25 Ɛkɛ ne ala ɔyɛle ye ndɛ ɔhɔle belemgbunli ne ɛkɛ na ɔzɛlɛle ye kɛ: “Mekpondɛ kɛ ɛfa Dwɔn Sɔnevolɛ ne ati ɛto apawa nu ɛmaa me kɛkala.” 26 Ɔyɛle belemgbunli ne nyane kpalɛ, noko yeangulo kɛ ɔkɛbu ɔ nye ɔkɛgua mɔɔ ɔbizale la azo, ɔlua ye ndane ne nee ye nyɛvolɛ ne mɔ ati.* 27 Yemɔti ɛkɛ ne ala belemgbunli ne zoanle sinzavolɛ ko kɛ ɔhɔva Dwɔn ati ɔrɛla. Ɔti ɔhɔpɛle ɔ ti wɔ efiade ɛkɛ ne 28 na ɔvale ɔ ti ne ɔdole apawa nu ɔrale. Ɔvale ɔmaanle bɛlɛra ne, na bɛlɛra ne vale hɔmaanle ye mame. 29 Mekɛ mɔɔ ye ɛdoavolɛma ne dele la, bɛravale ye funli ne bɛhɔziele ye. 30 Ɛzoanvolɛma ne boɔboale bɛ nloa wɔ Gyisɛse anwo ɛkɛ na bɛhanle ninyɛne mɔɔ bɛyɛle nee mɔɔ bɛhilehilele la amuala bɛhilele ye. 31 Na ɔzele bɛ kɛ: “Bɛrɛla, bɛmaa yɛhɔ ɛleka bie koonwu na bɛlie bɛ menle ekyii.” Kɛmɔ ɛnee menli dɔɔnwo si kɔ na bɛba la ati, bɛannyia mekɛ bɛanlie bɛ menle na bɛali aleɛ bɔbɔ. 32 Yemɔti bɛ ngome bɛvole ɛlɛne nu kɛ bɛkɔ ɛleka bie koonwu. 33 Noko menli nwunle bɛ kɛ bɛlɛkɔ na menli dɔɔnwo dele, yemɔti bɛvale ɛnriandilɛ bɛvile azua ne mɔ kɔsɔɔti azo bɛvale aze bɛlimoale bɛ nyunlu. 34 Mekɛ mɔɔ ɔdwule aze la, ɔnwunle menli dɔɔnwo bie na bɛ nwo yɛle ye alɔbɔlɛ, ɔluakɛ ɛnee bɛle kɛ mboane mɔɔ ɛnlɛ neavolɛ la. Na ɔbɔle ɔ bo ɔhilehilele bɛ ninyɛne dɔɔnwo. 35 Mɔɔ mekɛ ne hɔle bie la, ye ɛdoavolɛma ne rale ɔ nwo ɛkɛ na bɛhanle kɛ: “Ɛke ɛmbikye sua zo, yɛɛ aleɛ noko ɛlɛdwo. 36 Maa bɛhɔ, amaa bɛahola bɛahɔ gua zo nee namunamu ne mɔ azo bɛahɔdɔ debie bɛali.” 37 Ɔbuale bɛ kɛ: “Bɛdabɛ bɛmaa bɛ debie bɛli.” Yemɔti bɛzele ye kɛ: “Ɛnee yɛhɔdɔ paano denale 200 na yɛva yɛmaa menli ne ɛli ɔ?” 38 Ɔzele bɛ kɛ: “Paano nyɛ a bɛlɛ a? Bɛhɔnlea!” Bɛhɔnleanle la, bɛhanle kɛ: “Nnu, yɛɛ fɛlɛ nwiɔ.” 39 Na ɔmaanle menli ne amuala dɛnlanle aze ekpunli ekpunli wɔ ndile ne azo. 40 Yemɔti bɛdɛnlɛdɛnlanle aze ekpunli ekpunli 100 nee 50. 41 Akee ɔvale paano nnu ne yɛɛ fɛlɛ nwiɔ ne, ɔnleanle anwuma na ɔyilale zolɛ. Na ɔbubule paano ne anu na ɔvale ɔmaanle ɛdoavolɛma ne kɛ bɛva bɛmaa menli ne, na ɔbubule fɛlɛ nwiɔ ne anu ɔmaanle bɛ muala. 42 Yemɔti bɛ muala bɛlile na bɛ ko yile, 43 na bɛsesale ɔ bo zo ne ahɛndɛne 12 tetɛkɛɛ mɔɔ fɛlɛ ne ɛmboka nwo a. 44 Bɛdabɛ mɔɔ bɛlile paano ne la le mrenyia 5,000. 45 Akee, ndɛndɛ ne ala, ɔmaanle ye ɛdoavolɛma ne vole ɛlɛne nu na bɛlimoale ɔ nyunlu wɔ Bɛteseeyeda ɛnweazo wɔ azule ne anzi lɔ, na yemɔ ɔnleanle ɔmaanle menli ne hɔle. 46 Mɔɔ ɔ nee bɛ lile nrɛlaleɛ wiele la, ɔhɔle boka bie azo ɔhɔyɛle asɔne. 47 Mɔɔ ɔdwule nɔsolɛ nu la, ɛnee ɛlɛne ne wɔ nyevile ne avinli, na yeha ɔ ngome wɔ ɛkɛ. 48 Yemɔti mekɛ mɔɔ ɔnwunle kɛ bɛ nwo ɛhyele bɛ ɔluakɛ anwoma ne ɛlɛbɔ atia bɛ la, ɔluale nyevile ne anye ɔrale bɛ nwo ɛkɛ kɛyɛ aleɛbahye ne;* na ɔyɛle kɛ ɔse bɛ nwo. 49 Bɛnwunle kɛ ɔlua nyevile ne anye la, bɛhanle kɛ: “Debie ɛzulolɛ boni ɛne!” Na bɛdeɛdeanle nu. 50 Ɔluakɛ bɛ muala bɛnwunle ye na bɛ ahonle dule. Na ɛkɛ ne ala ɔhanle ɔhilele bɛ kɛ: “Bɛha bɛ ahonle bɛdo azule nu! Medame ɔ; bɛmmasulo.” 51 Akee ɔvole ɛlɛne ne anu, na anwoma ne gyakyile ɛdulɛ. Ɛhye yɛle bɛ nwanwane kpole, 52 ɔluakɛ ɛnee bɛtɛtele paano ne anwo edwɛkɛ ne abo, yɛɛ bɛdwenle nwo a bɛnde ɔ bo. 53 Mekɛ mɔɔ bɛdwule aze la, bɛrale Gɛnɛzalɛte na bɛhendanle ɛlɛne ne wɔ ɛkɛ ne afoa nu. 54 Noko bɛvi ɛlɛne ne anu bɛdwule aze ala la yɛɛ menli nwunle ye a. 55 Bɛnriandile bɛwolole maanzinli ne anu amuala bɛhɔzoale wuliravolɛma wɔ ɛkpa nu bɛhɔle ɛleka biala mɔɔ bɛkɛde kɛ ɔwɔ la. 56 Na namule anzɛɛ sua anzɛɛ gua biala mɔɔ ɔbahɔ zo la, bɛfa menli mɔɔ ɛnde kpɔkɛ la bɛfinde gua zo, na bɛbodo ye kɛ ɔmaa bɛva bɛ sa bɛha ye tɛladeɛ ne anloa ala. Na bɛdabɛ mɔɔ bɛvale bɛ sa bɛhanle ye la amuala dele kpɔkɛ.\n^ Giliki aneɛ nu, “kɔbele.”\n^ Giliki aneɛ nu, “bɛmmawula adɛladeɛ nwiɔ.”\n^ Anzɛɛ “bɛdabɛ mɔɔ bɛdede ɛkponle ne anwo la ati.”\n^ Ɛhye kile, kɛyɛ aleɛbahye dɔne nsa kɔdwu nwonlomɔ dɔne nsia.


Asɔneyɛlɛ Zo Nvasoɛ\nƐzinzalɛ Arane | October 2015\nKENGA YE WƆ Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Batak (Toba) Bengali Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Garifuna Georgian German Giliki Guarani Gujarati Haitian Creole Hausa Hibulu Hiligaynon Hindi Hiri Motu Hmong (White) Hungarian Iban Igbo Iloko Indonesian Isoko Italian Japanese Javanese Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mixe (North Central) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele (Zimbabwe) Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Ponapean Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Wayuunaiki Xhosa Yoruba Zande Zapotec (Isthmus) Zulu\nEDWƐKƐ TITILI | ƆHYIA KƐ YƐYƐ ASƆNE Ɔ?\nAsɔneyɛlɛ—Mɔɔ Ɔkola Ɔyɛ Ɔmaa Wɔ La\nKolaa na wɔayɛ debie la, bie a ɛbabiza kɛ, ‘Kɛzi ɔbaboa me ɛ?’ Asoo ɔle nvonleɛ kɛ ɛbabiza kpuya ɛhye wɔ asɔneyɛlɛ nwo ɔ? Kyɛkyɛ. Yɛkulo kɛ yɛnwu kɛ saa ɔbaboa yɛ a.\nWɔ edwɛkɛ mɔɔ limoa la anu, yɛzuzule daselɛ mɔɔ kile kɛ asɔneyɛlɛ ɛnle ɛzonlenlɛ nu debie mɔɔ bɛyɛ ye dahuu anzɛɛ adwenle nu ayileyɛlɛ ala. Nɔhalɛ Nyamenle ne tie nzɛlɛlɛ. Saa yɛdua adenle kpalɛ zo yɛsɛlɛ ninyɛne mɔɔ fɛta la a, ɔbadie yɛ. Nɔhalɛ nu, ɔtu yɛ folɛ kɛ yɛbikye ye. (Gyemise 4:8) Ɛhye ati, saa yɛyɛ asɔne dahuu a, duzu a yɛ nye la kɛ yɛbanyia a? Maa yɛnlea nvasoɛ bie mɔ.\nSaa ɛyia ngyegyelɛ wɔ wɔ ɛbɛlabɔlɛ nu a, ɛmaa adwenledwenle fo ɛ nwo zo ɔ? Baebolo ne maa yɛ anwosesebɛ kɛ yɛyɛ “nzɛlɛlɛ dahuu” wɔ mekɛ ɛhye mɔ anu na ‘yɛva mɔɔ yɛhyia nwolɛ la yɛdo Nyamenle anyunlu.’ (1 Tɛsalonaekama 5:17; Felepaema 4:6) Baebolo ne maa yɛ anwosesebɛ kɛ saa yɛsɛlɛ Nyamenle a, ‘Ye anzodwolɛ ne mɔɔ bo sonla ndelebɛbo muala azo la bazie yɛ ahonle nee yɛ adwenle gyɛlɛɛnye.’ (Felepaema 4:7) Saa yɛka yɛ ahonle nu edwɛkɛ yɛkile yɛ anwuma Selɛ ne a, yɛbahola yɛanyia anzodwolɛ. Nɔhalɛ nu, ɔsi yɛ adua kɛ yɛyɛ zɔ. Edwɛndolɛ 55:22 se, “Fa wɔ adesoa ne maa [Gyihova], na ɔbazɔ wɔ nu.”\n“Fa wɔ adesoa ne maa [Gyihova], na ɔbazɔ wɔ nu.”—Edwɛndolɛ 55:22\nMenli dɔɔnwo mɔɔ wɔ ewiade ye anu la ɛnyia anzodwolɛ ɛhye. Hee Ran mɔɔ wɔ South Korea la se: “Megyi ngyegyelɛ ɛsesebɛ nloa ɛdeɛ, noko meyɛ nwolɛ asɔne a, mete nganeɛ kɛ adesoa ne azo ɛde na menyia anwosesebɛ megyinla ɔ nloa.” Cecilia mɔɔ wɔ Philippines la ka kɛ: “Kɛ ɛrɛladane la, medwenle me mra mraalɛ nee me mame mɔɔ ewule bie ati ɔngola ɔnnwu me kpalɛ la anwo somaa. Ɔlua asɔneyɛlɛ ti, mekola meyɛ me gyima dahuu mɔɔ mendwenle dɔɔnwo a. Meze kɛ Gyihova baboa me yeamaa meanlea bɛ.”\nYɛnyia arɛlekyekyelɛ nee anwosesebɛ wɔ sɔnea mekɛ nu.\nAdwenledwenle kpole bie ɛdo wɔ ɔ, wɔ ngoane la esiane nu anzɛɛ ɛwɔ tɛnlabelɛ bie mɔɔ ɛnle kpalɛ la anu ɔ? “Arɛlekyekyelɛ Nyamenle ne” mɔɔ ɛbazɛlɛ ye la bamaa ɛ nwo adɔ wɔ bɔkɔɔ. Baebolo ne ka kɛ “ɔkyekye yɛ rɛle wɔ amaneɛnwunlɛ kɔsɔɔti anu.” (2 Kɔlentema 1:3, 4) Kɛ neazo la, mekɛ bie mɔɔ Gyisɛse ɛlɛdi nyane kpole la, “ɔhotole ɔzɛlɛle.” Duzu a zile a? ‘Anwumabɔvolɛma vi anwuma rale na bɛramaanle ye anwosesebɛ.’ (Luku 22:41, 43) Nɔhavonli bieko mɔɔ amumuyɛma nwunlonwunlanle ye kɛ bɛmaa yeagyakyi Nyamenle gyima ne ɛyɛlɛ la a le Nihɛmaya. Ɔzɛlɛle kɛ: “O Nyamenle, kpogya me sa zo ɛ!” Mɔɔ hɔle zo la maa yɛnwu kɛ Nyamenle boale ye maanle ɔyele ɛzulolɛ biala ɔvile ye nu na ɔwiele ye gyima ne. (Nihɛmaya 6:9-16) Reginald mɔɔ wɔ Ghana la ka ye asɔneyɛlɛ nwo edwɛkɛ kɛ: “Saa meyɛ asɔne wɔ tɛnlabelɛ mɔɔ yɛ se la anu a, ɔmaa mete nganeɛ kɛ meha me ngyegyelɛ mehile awie mɔɔ bahola aboa me la na ɔkyekye me rɛle kɛ memmasulo fee.” Ɛhɛe, saa yɛyɛ asɔne a Nyamenle bahola akyekye yɛ rɛle.\nYɛnyia nrɛlɛbɛ yɛfi Nyamenle ɛkɛ.\nKpɔkɛ bie mɔ mɔɔ yɛsi la kola ka yɛ nee yɛ abusua ne kpalɛ. Kɛ ɔkɛyɛ na yɛazi kpɔkɛ kpalɛ ɛ? Baebolo ne se: “Saa bɛ nuhua bie hyia nrɛlɛbɛ [titili amaa yeava yeagyinla sɔnea nloa] a, ɔzɛlɛ Nyamenle na ɔkɛva ɔkɛmaa ye; ɔboalekɛ Nyamenle ati akunlu le kɛnlɛma na ɔyila bɛdabɛ mɔɔ bɛbiza ye debie la.” (Gyemise 1:5) Saa yɛsɛlɛ nrɛlɛbɛ a, Nyamenle bahola ava ye sunsum nwuanzanwuanza ne aboa yɛ amaa yɛazi kpɔkɛ kpalɛ. Nɔhalɛ nu, yɛbahola yɛazɛlɛ sunsum nwuanzanwuanza ne ɔluakɛ Gyisɛse zele yɛ kɛ ‘Selɛ ne mɔɔ wɔ anwuma la bava Sunsum Nwuanzanwuanza ne amaa bɛdabɛ mɔɔ bɛkɛbiza ye la!’—Luku 11:13.\n“Menzɛlɛle Gyihova dahuu kɛ ɔboa me ɔmaa menzi kpɔkɛ kpalɛ.”—Kwabena, Ghana\nGyisɛse noko kpondɛle moalɛ vile ye Papa ɛkɛ wɔ mekɛ mɔɔ ɔsi kpɔkɛ mɔɔ anwo hyia la. Baebolo ne ka kile yɛ kɛ mekɛ mɔɔ ɛnee ɔkulo kɛ ɔye mrenyia 12 mɔɔ bayɛ ye ɛzoanvolɛma la, “ɔzɛlɛle Nyamenle nɔe ne amuala.”—Luku 6:12.\nKɛ Gyisɛse la, ɛnɛ menli dɔɔnwo ɛnyia anwosesebɛ wɔ mekɛ mɔɔ bɛkɛnwu kɛ Nyamenle ɛboa bɛ ɛmaa bɛzi kpɔkɛ kpalɛ la. Regina mɔɔ wɔ Philippines la ka ngyegyelɛ ngakyile mɔɔ ɔyiale, mɔɔ bie a le kɛ ɔnea ɔ nwo nee ye abusua ne wɔ mekɛ mɔɔ ɔ hu wule, ye gyima vile ɔ sa nee ngyegyelɛ mɔɔ ɔyiale wɔ ngakula ɛtetelɛ nu la anwo edwɛkɛ. Duzu a ɛboa ye ɛmaa yezi kpɔkɛ kpalɛ a? Ɔse, “Medua asɔneyɛlɛ zo mefa me nwo meto Gyihova anwo zo.” Kwabena mɔɔ wɔ Ghana la ka deɛmɔti ɔbizale Nyamenle moalɛ la anwo edwɛkɛ kɛ, “Suazilɛ gyima mɔɔ bɛtua me kakɛ kpalɛ la vile me sa.” Mɔɔ ɔlɛsuzu mɔɔ ɔbayɛ la anwo la, ɔse, “Menzɛlɛle Gyihova dahuu kɛ ɔboa me ɔmaa menzi kpɔkɛ kpalɛ.” Ɔtoa zo kɛ, “Meze ye wienyi kɛ Gyihova boale me maanle menyianle gyima mɔɔ baboa me yeamaa meali me sunsum nu nee me nwonane nu ngyianlɛ nwo gyima kpalɛ la.” Saa ɛyɛ debie mɔɔ bahola azɛkye ɛ nee Nyamenle agɔnwolɛvalɛ ne la anwo asɔne a, ɛbanwu kɛ ɔbaboa wɔ.\nYɛha ninyɛne ekyi mɔɔ asɔneyɛlɛ bahola ayɛ amaa yɛ la anwo edwɛkɛ. (Saa ɛkpondɛ nwolɛ neazo dɔɔnwo a, nea ɛlɛka “ Asɔneyɛlɛ Zo Nvasoɛ.”) Noko amaa wɔanyia nvasoɛ ɛhye mɔ la, ɔwɔ kɛ ɛdimoa ɛnwu Nyamenle nee ye ɛhulolɛdeɛ ne. Saa ɛhye a ɛkpondɛ a, yɛsi wɔ adua kɛ biza Gyihova Alasevolɛ ne mɔ maa bɛboa wɔ na sukoa Baebolo ne. * Ɛhye bayɛ debie mɔɔ limoa mɔɔ bamaa wɔabikye ‘nzɛlɛlɛ Tievolɛ ne’ a.—Edwɛndolɛ 65:2.\n^ ɛden. 14 Saa ɛkpondɛ nwolɛ edwɛkɛ dɔɔnwo a, nwu Gyihova Alasevolɛ mɔɔ wɔ bɛ ɛkɛ ne la anzɛɛ kɔ yɛ wɛbsaete www.jw.org/nzi azo.\nAnzodwolɛ “Bɛmmadwenle debie biala anwo. Wɔ debie biala anu bɛyɛ moyɛlɛ nzɛlɛlɛ na bɛva mɔɔ bɛhyia nwolɛ la bɛdo Nyamenle anyunlu. Na Nyamenle anzonudwolɛ ne mɔɔ bo sonla ndelebɛbo muala azo la bazie bɛ ahonle nee bɛ adwenle gyɛlɛɛnye wɔ Kelaese ati.”—Felepaema 4:6, 7.\nArɛlekyekyelɛ mɔɔ vi Nyamenle ɛkɛ “Bɛmaa yɛyɛ Nyamenle, yɛ Awulae Kelaese Gyisɛse ɔ Ze ne, anwunvɔnezelɛ Selɛ ne nee arɛlekyekyelɛ Nyamenle ne mo. Ɔkyekye yɛ rɛle wɔ amaneɛnwunlɛ kɔsɔɔti anu.”—2 Kɔlentema 1:3, 4.\nAdehilelɛ mɔɔ maa yɛsi kpɔkɛ kpalɛ “Saa bɛ nuhua bie hyia nrɛlɛbɛ a, ɔzɛlɛ Nyamenle na ɔkɛva ɔkɛmaa ye; ɔboalekɛ Nyamenle ati akunlu le kɛnlɛma na ɔyila bɛdabɛ mɔɔ bɛbiza ye debie la.”—Gyemise 1:5.\nƆboa ɔmaa yɛkoati sɔnea “Bɛzɛlɛ na bɛangɔ ngyegyelɛ nu.”—Luku 22:40.\nƆmaa yɛnyia ɛtanefakyɛ “Na saa me menli ne mɔɔ bɛfa me duma a bɛfɛlɛ bɛ la bɛlɛ bɛ nwo aze, sɛlɛ na bɛkpondɛ me bo zo, na bɛgyakyi bɛ ninyɛndane ne mɔ ɛyɛlɛ a, yemɔ mebadie bɛ wɔ anwuma lɔ, na meava bɛ ɛtane ne mɔ meahyɛ bɛ.”—2 Edwɛkɛsisilɛ 7:14.\nƆmaa yɛboa awie mɔ “Sonla tenlene biala nzɛlɛlɛ yɛ nla eza tumi wɔ nu.”—Gyemise 5:16.\nBɛbua yɛ nzɛlɛlɛ a ɔmaa yɛ anwosesebɛ “[Gyihova] zele ye [Sɔlɔmɔn] kɛ: ‘Mede wɔ nzɛlɛlɛ nee wɔ modolɛ mɔɔ ɛyɛle wɔ ɛke la.’”—1 Arelemgbunli 9:3.\nBaebolo ne ɛlɛboa menli mɔɔ wɔ ewiade la anu mgbe dɔɔnwo yeamaa bɛanyia kpuya mɔɔ gyegye bɛ la anwo mualɛ. Ɛkpondɛ kɛ ɛdawɔ noko ɛnyia wɔ kpuya nwo mualɛ ɔ?\nAsoo Nyamenle Lɛ Duma?\nNyamenle lɛ amodinli dɔɔnwo, mɔɔ Tumivolɛ Bedevinli, Bɔvolɛ nee Awulae boka nwo a. Noko bɛva Nyamenle duma bɛli gyima wɔ Baebolo ne anu fane 7,000.\nFa nwa awie Fa nwa awie Asɔneyɛlɛ—Mɔɔ Ɔkola Ɔyɛ Ɔmaa Wɔ La\nEDWƐKƐ TITILI Duzu Ati A Menli Yɛ Asɔne A?\nEDWƐKƐ TITILI Asoo Awie Ɛlɛtie Wɔ?\nEDWƐKƐ TITILI Deɛmɔti Nyamenle Se Yɛyɛ Asɔne La\nEDWƐKƐ TITILI Asɔneyɛlɛ—Mɔɔ Ɔkola Ɔyɛ Ɔmaa Wɔ La\nBAEBOLO NE KAKYI SONLA Kɛkala Mekola Meboa Awie Mɔ\nYɛbahola Yɛanwu Nyamenle Ɔ?\nANCIENT WISDOM FOR MODERN LIVING Fa Ɛtane Kyɛ\nDuzu A Baebolo Ne Ka Wɔ Kɛzi Halloween Bɔle Ɔ Bo La Anwo A?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Ɔhyia Kɛ Yɛyɛ Asɔne Ɔ?\nFa nwa awie Fa nwa awie ƐZINZALƐ ARANE Ɔhyia Kɛ Yɛyɛ Asɔne Ɔ?\nƆhyia Kɛ Yɛyɛ Asɔne Ɔ?\nƐZINZALƐ ARANE Ɔhyia Kɛ Yɛyɛ Asɔne Ɔ?


Gyisɛse Dwazo Mɔwuamra—Gyeeyaelɛse Ara Raalɛ Ne Nee Menli Dɔɔnwo | Baebolo Nu Edwɛkɛ\nBƐLƐRA ne mɔɔ ɛnwu ye wɔ ɛke la ɛli ɛvolɛ 12. Gyisɛse lɛ ɔ sa, na ɔ nli nee ɔ ze gyi ɔ nwo ɛkɛ ne. Ɛze deɛ mɔɔ ɔti bɛ nye ɛlie kpole la ɔ? Maa yɛnlea.\nBɛlɛra ne ɔ ze le sonla titile mɔɔ bɛfɛlɛ ye Gyeeyaelɛse a. Kenle ko ɔ ra raalɛ ne anwo dole ye, na bɛvale ye bɛdole ɛkpa zo. Noko yeande kpɔkɛ. Ɛnee anwodolɛ ne kpole ala a ɔyɛ a. Ɔgyegyele Gyeeyaelɛse nee ɔ ye kpole, ɔluakɛ ɛnee bɛze kɛ bɛ ra raalɛ kakula ne bawu. Yemɔ a le bɛ ra raalɛ kokye a. Yemɔti Gyeeyaelɛse hɔle kɛ ɔkakpondɛ Gyisɛse. Yede nwanwane gyima mɔɔ Gyisɛse ɛlɛyɛ la anwo edwɛkɛ.\nMekɛ mɔɔ Gyeeyaelɛse nwunle Gyisɛse la, ɛnee menli dɔɔnwo ɛbɔ ɛyia ye. Noko Gyeeyaelɛse wolole menli ne anu na ɔdule ɔdɔle Gyisɛse agyakɛ anu. Ɔzele ye kɛ: ‘Me ra raalɛ ne ɛnyia ahomeka fee.’ Ɔbodole ye kɛ: ‘Mesɛlɛ wɔ, bɛla na maa ɔde kpɔkɛ.’ Gyisɛse zele kɛ ɔbahɔ.\nMekɛ mɔɔ bɛlɛkɔ la, menli dɔɔnwo ne hyelele zo kpalɛ. Arɛlevilɛ nu ala Gyisɛse gyinlanle. Ɔbizale kɛ: ‘Nwane ɛva ɔ sa ɛha me la?’ Gyisɛse dele wɔ ye nu kɛ tumi vi ye nuhua ɛhɔ, yemɔti ɛnee ɔze kɛ awie ɛva ɔsa ɛha ye. Na nwane ɔ? Raalɛ bie mɔɔ anwo ɛdo ye kpole ɛvolɛ 12 la ɔ. Ɔravale ɔ sa ɔhanle Gyisɛse tɛladeɛ ne, na ɔdele kpɔkɛ!\nƐhye manle Gyeeyaelɛse ahonle dɔle ye azule nu kpalɛ, ɔluakɛ yehola yenwu kɛzi ɔnyɛ se ɔmmaa Gyisɛse kɛ ɔkɛyɛ awie ayile la. Na ɛbɔfoɔ akee rale. Ɔzele Gyeeyaelɛse kɛ: ‘Ɛ ra raalɛ ne ɛwu, yemɔti mmagyegye Gyisɛse bieko.’ Gyisɛse dele edwɛkɛ ɛhye na ɔzele Gyeeyaelɛse kɛ: ‘Mmasulo, na ɔbade kpɔkɛ.’\nMekɛ mɔɔ bɛdwule Gyeeyaelɛse sua nu ɛkɛ ne la ɛnee menli ɛlɛsu aye awolɛ. Na Gyisɛse zele kɛ: ‘Bɛmmasu. Kakula ne ɛtɛwule. Ɔlɛdafe ala.’ Noko bɛzelele Gyisɛse na bɛgolole ɔ nwo, ɔluakɛ bɛze kɛ yewu.\nGyisɛse nee bɛlɛra ne ɔ ze nee ɔ nli yɛɛ ye ɛzoanvolɛma ne anu nsa hɔle sua ne mɔɔ kakula ne la nu la anu. Ɔzɔle ɔ sa na ɔzele kɛ: ‘Dwazo!’ Na ɔdwazole ɔrale ngoane nu, kɛmɔ ɛnwu ye wɔ ɛke la. Na ɔdwazole na ɔdiediale! Ɛhye ati a ɔ nli nee ɔ ze anye ɛlie kpole kpalɛ la.\nTɛ sonla ɛhye a lumua mɔɔ Gyisɛse dwazole ye vile ewule nu a. Nuhua ne mɔɔ lumua mɔɔ Baebolo ne ka nwolɛ edwɛkɛ la a le kunlavolɛ raalɛ ne mɔɔ wɔ Neeyen suakpole ne azo la ara nrenya ne. Nzinlii, Gyisɛse eza dwazole Lazalɛse, mɔɔ ɔle Mɛle nee Maata adiema nrenya ne, vile ewule nu. Mekɛ mɔɔ Gyisɛse kɛli tumi kɛ Nyamenle belemgbunli la, ɔbadwazo menli dɔɔnwo mɔɔ ɛwu la yeara ngoane nu bieko. Asoo yɛ nye ɛnrɛlie nwolɛ ɔ?\nLuku 8:40-56; 7:11-17; Dwɔn 11:17-44.


Gyisɛse Nee Raalɛ Bie Wɔ Bula Ne Azo | Ngakula Baebolo Ɛzukoalɛdeɛ\nKENGA YE WƆ Acholi Afrikaans Albanian Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Colombia Mumule Aneɛ Croatian Cuba Mumule Aneɛ Czech Dangme Danish Dayak Ngaju Dutch Ecuador Mumule Aneɛ Edo Efik English Estonian Ewe Fijian Finnish Fon French Ga Galician Garifuna Georgian German German Mumule Aneɛ Giliki Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Javanese Jula Kabiye Kabuverdianu Kachin Kamba Kannada Karen (S'gaw) Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Mumule Aneɛ Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Mumule Aneɛ Miskito Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Peru Mumule Aneɛ Pidgin (Cameroon) Polish Polish Mumule Aneɛ Ponapean Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Runyankore Russia Mumule Aneɛ Russian Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Mumule Aneɛ Spanish Sranantongo Sunda Swahili Swati Swedish Swiss German Tagalog Tahitian Taiwan Mumule Aneɛ Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuela Mumule Aneɛ Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Mumule Aneɛ Zulu\nRaalɛ Bie Wɔ Bula Ne Azo\nMɔɔ bɛwiele Akpabɛnwo ne na Gyisɛse nee ye ɛdoavolɛma ne ɛlɛsia ahɔ Galeli la, bɛhɔvale Samɛlea. Mɔɔ bɛbikyele Saekaa la, Gyisɛse dɛnlanle Gyekɔbo bula ne azo. Mɔɔ ɔlɛdie ɔ menle wɔ ɛkɛ ne la, ye ɛdoavolɛma ne hɔle sua zo kɛ bɛkadɔ aleɛ.\nRaalɛ bie rale bula ne azo kɛ ɔbaza nzule. Gyisɛse zele ye kɛ: “Maa me nzule ne bie meno.” Raalɛ ne hanle kɛ: ‘Duzu ati a ɛ nee me ɛlɛtendɛ a? Mele Samɛleanli. Dwuuma nee Samɛleama ɛnga.’ Gyisɛse zele ye kɛ: ‘Saa ɛze me sonla holɛ a, anrɛɛ ɛbabiza me na meamaa wɔ ngoane nzule.’ Raalɛ ne buale ye kɛ, ‘Edwɛkɛ boni a ɛlɛka la, ɛnlɛ bokiti bɔbɔ mɔɔ ɛbava wɔaza nzule a.’ Gyisɛse hanle kɛ: “Awie biala mɔɔ kɛnlo nzule ne mɔɔ mebava meamaa ye la, nzuhɔne ɛnrɛhu ye bieko.” Raalɛ ne hanle kɛ, “Yɛmenle, maa me nzule ɛhye bie maa meno.”\nAkee Gyisɛse zele ye kɛ: ‘Kɔvɛlɛ ɛ hu bɛla.’ Raalɛ ne hanle kɛ: “Mengya nrenyia.” Gyisɛse hanle kɛ: ‘Wɔha nɔhalɛ. Wɔhɔ agyalɛ fane nnu, na nrenyia ne mɔɔ ɛ nee ye de kɛkala la, ɔnle ɛ hu.’ Raalɛ ne hanle kɛ: ‘Menwu kɛ ɛle ngapezonli. Yɛmɛ yɛdie yɛdi kɛ yɛkola yɛsonle Nyamenle wɔ boka ɛhye azo, noko Dwuuma se Gyɛlusalɛm ala a ɔwɔ kɛ yɛsonle a. Medie medi kɛ Mɛzaya ne ba a, ɔbahile yɛ kɛzi ɔwɔ kɛ yɛsonle la.’ Akee Gyisɛse hanle edwɛkɛ mɔɔ ɔtɛbɔle zolɛ ɔtɛkilele awie biala ɛlɛ la: ‘Medame a mele Mɛzaya ne a.’\nRaalɛ ne nriandile hɔle sua ne azo hɔhanle hilele Samɛleama ne kɛ: ‘Ɔzɔho kɛ menwu Mɛzaya ne. Ɔze me nwo edwɛkɛ biala. Bɛrɛla bɛranlea!’ Bɛdoale ye bɛhɔle bula ne azo na bɛdiele Gyisɛse.\nSamɛleama hanle hilele Gyisɛse kɛ ɔdɛnla bɛ sua ne azo. Ɔdɛnlanle bɛ nwo ɛkɛ ne kenle nwiɔ na ɔhilehile bɛ, na menli dɔɔnwo liele ye lile. Bɛhanle bɛhilele raalɛ ne kɛ: “Yɛde na yɛnwu kɛ nrenyia ɛhye le ewiade ne ngoanedievolɛ amgba.”\n“‘Bɛla!’ na bɛmaa mɔɔ nzuhɔne ɛlɛku ye la ɛrɛla; bɛmaa awie biala mɔɔ kulo la ɛralie ngoane nzule mɔɔ ɔndua ɛhwee a.”—Yekile 22:17\nKpuya: Duzu ati a ɔzinle Samɛleanli raalɛ ne anwo kɛ Gyisɛse nee ye dendɛle a? Duzu edwɛkɛ a Gyisɛse hanle hilele ye a?\nFa nwa awie Fa nwa awie Raalɛ Bie Wɔ Bula Ne Azo


Gyisɛse Ewule Ne | Baebolo Nu Edwɛkɛ\nNEA ɛtane ko mɔɔ ɛlɛkɔ zo a! Bɛlɛku Gyisɛse. Bɛva ye bɛhenda baka zo. Bɛva pɛlɛko bɛbobɔ ɔ sa nee ɔ gyakɛ anu. Duzu ati a awie bahulo kɛ ɔkɛyɛ Gyisɛse debie zɛhae a?\nKɛmɔ menli bie mɔ kpɔ Gyisɛse la ati ɔ. Ɛze bɛ menli holɛ ɔ? Bɛ nuhua ko a le anwumabɔvolɛ atisesebɛ Seetan Abɔnsam. Yemɔ a le ahenle mɔɔ manle Adam nee Yive yɛle Gyihova anwo anzosesebɛ a. Na Seetan a le ahenle mɔɔ manle Gyisɛse kpɔvolɛma ne yɛle ɛtane kpole ɛhye a.\nKolaa na bɛava Gyisɛse bɛabɔ baka ne anu wɔ ɛke bɔbɔ la, ye kpɔvolɛma ne hilele ye nyane kpalɛ. Ɛkakye kɛzi bɛhɔle Gɛtesɛmani tola ne anu na bɛhyele ye bɛ nee ye hɔle la? Kpɔvolɛma zɔhane a le nwane mɔ? Bɛmɛ a le ɛzonlenlɛ nu adekilevolɛma ne mɔ. Maa yɛnlea mɔɔ zile bieko la.\nMekɛ mɔɔ ɛzonlenlɛ nu adekilevolɛma ne hyele Gyisɛse la, ye ɛzoanvolɛma ne nriandile. Bɛgyakyile Gyisɛse angomekye bɛmanle ye kpɔvolɛma ne, ɔluakɛ ɛzulolɛ hanle bɛ. Noko ɛzoanvolɛ Pita nee Dwɔn angɔ moa biala. Bɛdoale bɛ kɛ bɛkɛnwu mɔɔ kɛzi Gyisɛse anwo zo la.\nƐsɔfoma ne vale Gyisɛse hɔle nrenya kpanyinli Anase mɔɔ ɛnee mekɛ bie le ɛsɔfo kpanyinli ne la sua nu. Menli ne angyɛ wɔ ɛkɛ ne. Akee bɛvale Gyisɛse bɛhɔle Kayafase mɔɔ le ɛsɔfo kpanyinli ne la sua nu. Ɛnee ɛzonlenlɛ nu adekilevolɛma dɔɔnwo ɛyia ye sua nu ɛkɛ ne.\nBɛlile ye edwɛkɛ wɔ Kayafase sua nu ɛke. Bɛvale menli bɛrale bɛmanle bɛrabɔle adalɛ bɛdole Gyisɛse abo. Ɛzonlenlɛ nu adekilevolɛma ne amuala hanle kɛ: ‘Ɔwɔ kɛ bɛku Gyisɛse.’ Akee bɛtotole nyɛlɛ ɔ nyunlu, na bɛbole ye.\nMekɛ mɔɔ ɛhye mɔ amuala ɛlɛkɔ zolɛ la, ɛnee Pita wɔ alie nwo nehane. Ɛnee maanle nu yɛ ɛyɛlɛ, yemɔti menli ne huanle senle. Mekɛ mɔɔ bɛgyigyi senle ne anwo bɛlɛte la, sonvolɛ raalɛ bie nleanle Pita, na ɔzele kɛ: ‘Ɛnee nrenya ɛhye noko boka Gyisɛse anwo.’\nPita buale kɛ: ‘Kyɛkyɛ, memboka bɛ!’\nMenli hanle hilele Pita fane nsa kɛ ɛnee ɔboka Gyisɛse anwo. Noko Pita yele biala anloa kɛ ɔnle nɔhalɛ. Pita hanle ɛhye mɔɔ tɔ zo nsa ne la, Gyisɛse dole ɔ nye nleanle ye. Pita nlunle ɔ nwo kpole wɔ adalɛ ɛhye anwo na ɔvindele ɔhɔzunle.\nWɔ Yalɛ nwonlomɔ mɔɔ sɛnzɛne ne ɛlɛbɔ ɔ bo avinde la, ɛsɔfoma ne vale Gyisɛse hɔle bɛ ayia ɛleka kpole ne mɔɔ bɛfɛlɛ ye Sanhedelene asalo la, ɛkɛ ne. Wɔ ɛke bɛbɔle kpɔkɛ wɔ mɔɔ bɛbayɛ ye la anwo. Bɛvale ye bɛhɔmanle Pɔnteɔse Paelɛte, mɔɔ nea Dwudiya maanzinli ne azo la.\nƐsɔfoma ne hanle hilele Paelɛte kɛ: ‘Nrenya ɛhye ɛnle sonla kpalɛ. Ɔwɔ kɛ bɛku ye.’ Mɔɔ Paelɛte bizebizale Gyisɛse edwɛkɛ wiele la, ɔhanle kɛ: ‘Mennwu ɛtane biala mɔɔ nrenya ye ɛyɛ a.’ Akee Paelɛte vale Gyisɛse hɔmanle Hɛlɔdo Antipase. Hɛlɔdo a nea Galeli azo a, noko ɔde Gyɛlusalɛm. Hɛlɔdo noko annwu ɛtane biala mɔɔ Gyisɛse ɛyɛ a, yemɔti ɔziale ɔvale ye ɔhɔmanle Paelɛte.\nƐnee Paelɛte kpondɛ kɛ ɔgyakyi Gyisɛse. Noko ɛnee Gyisɛse kpɔvolɛma ne kpondɛ kɛ bɛgyakyi pilizanli gyɛne emomu bɛmaa ɔkɔ. Nrenya ɛhye a le Balabase mɔɔ le awule la. Mɔɔ Paelɛte vale Gyisɛse vindele alie nwo la ɛnee akee asɛɛ bulu nee nwiɔ ɛbɔ. Ɔzele menli ne kɛ: ‘Bɛnlea! Bɛ belemgbunli ne!’ Noko ɛsɔfo mgbanyima ne mɔ deɛdeanle nuhua kɛ: ‘Fa ye kɔ! Ku ye! Ku ye!’ Yemɔti Paelɛte gyakyile Balabase, na bɛhɔhunle Gyisɛse.\nBɛbɔle Gyisɛse baka nu Yalɛ ewiazo. Ɛnnwu bɛ wɔ nvoninli ne anu, noko bɛbɔ amumuyɛma nwiɔ baka nu mɔɔ bɛku bɛ a, ko wɔ Gyisɛse fema zo yɛɛ ko noko wɔ ye bɛne zo. Ɔhale ekyii na Gyisɛse awu la, amumuyɛma ne anu ko hanle hilele ye kɛ: ‘Saa ɛkɔ wɔ belemgbunlililɛ ne anu a kakye me.’ Na Gyisɛse buale kɛ: ‘Mebɔ wɔ ɛwɔkɛ kɛ ɛbaboka me nwo wɔ Paladaese.’\nAsoo zɔhane ɛwɔkɛ ne ɛnyɛ nwanwane? Asoo ɛze paladaese ne mɔɔ ɛnee Gyisɛse ɛlɛka nwolɛ edwɛkɛ la? Ɛnee nienwu a paladaese ne mɔɔ Nyamenle yɛle ye mɔlebɛbo ne la wɔ a? Ɛhɛe, ɛnee ɔwɔ azɛlɛ ye azo. Na mekɛ mɔɔ Gyisɛse bali tumi kɛ belemgbunli wɔ anwuma la, ɔbava nrenya ɛhye yeazia yeara ngoane nu yeamaa yeanyia Paladaese fofolɛ ne mɔɔ bara azɛlɛ ye azo la anu anyelielɛ. Asoo ɔnle kɛ yɛ nye die nwolɛ ɔ?\nMateyu 26:57-75; 27:1-50; Luku 22:54-71; 23:1-49; Dwɔn 18:12-40; 19:1-30.


Kilehile Nɔhalɛ Ne\nYɛ Ɛbɛlabɔlɛ Nee Yɛ Ɛzonlenlɛ Nyianu Buluku | August 2016\nKENGA YE WƆ Abbey Abui Acholi Afrikaans Albanian Altai Alur Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Biak Bicol Bislama Boulou Brazil Mumule Aneɛ Bulgarian Bété Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Dayak Ngaju Digor Drehu Dutch Edo Efik English Estonian Ewe Faroese Fijian Finnish Fon French Ga Galician Garifuna Georgian German Giliki Gokana Greenlandic Guarani Guerze Gujarati Gun Haitian Creole Hausa Herero Hibulu Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kekchi Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mixe (North Central) Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndonga Nepali Ngabere Ngangela Nias Nigerian Pidgin Niuean Norwegian Nsenga (Zambia) Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (Cameroon) Polish Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nƆvi September mɔɔ kɔ la, yɛbava edwɛkɛ mɔɔ yɛbaha la neazo fofolɛ mɔɔ bɛfɛlɛ ye “Kilehile Nɔhalɛ Ne” yɛaboka Yɛ Ɛbɛlabɔlɛ Nee Yɛ Ɛzonlenlɛ Nyianu Buluku ne anwo. Yɛ bodane a le kɛ yɛbagyinla kpuya nee ngɛlɛlera bie azo yɛazi Baebolo nu nɔhalɛ edwɛkɛ titili bie azo.\nSaa yɛnwu kɛ ahenle anye die nwo a, yɛbahola yɛava mbuluku anzɛɛ yɛaye vidio mɔɔ wɔ jw.org azo la yɛahile ye amaa yɛazia yɛahɔ ye ɛkɛ ne bieko. Ɔwɔ kɛ yɛbɔ mɔdenle yɛsia yɛkɔ ɛkɛ ne ndɛndɛ amaa yɛadoa adawubɔlɛ ne azo. Edwɛkɛ fofolɛ ɛhye mɔɔ yɛbaha la nee sukoavo gyimalilɛ ne gyi Duzu A Baebolo Ne Kola Kilehile Yɛ A? buluku ne tile ne sikalɛpɛlɛ ne azo. Yɛbahola yɛanyia kpuya nee ngɛlɛlera gyɛne mɔɔ baboa yɛ yeamaa yɛayɛ sia kɔkpɔla anzɛɛ yɛalua Baebolo ne ala azo yɛayɛ debiezukoalɛ.\nNgoane adenle ne le kokye ala. (Mt 7:13, 14) Kɛmɔ yɛka edwɛkɛ ne yɛkile menli ngakyile mɔɔ wɔ asɔne ngakyile nu la ati, ɔwɔ kɛ yɛka Baebolo nu nɔhalɛ ne mɔɔ bamaa awie biala anye alie nwolɛ la. (1Te 2:4) Saa yɛsukoa edwɛkɛtile ngakyile mɔɔ gyi Baebolo ne azo la kpalɛ na yɛnyia anyuhɔlɛ wɔ kɛzi yɛkilehile “Nyamenle nɔhalɛ edwɛkɛ ne kpalɛ” la anu a, yɛ anyelielɛ bayɛ kpole na nɔhalɛ ne mɔɔ yɛkilehile awie mɔ la bazo ma.—2Te 2:15.\nDUA ADENLE FOFOLƐ ƐHYE AZO WƆ MEKƐ MƆƆ . . .\nɛlɛdi daselɛ wɔ azua nu\nɛlɛdi daselɛ wɔ mekɛ mɔɔ ɛnle daselɛlilɛ nu la\nɛlɛbɔ Baebolo ɛzukoalɛ bo la\nFa nwa awie Fa nwa awie Kilehile Nɔhalɛ Ne\nNYAMENLE EDWƐKƐ NE AZO NVASOƐ Kɔ Zo Fea Anwuma Anwumanli Ne Anu\nYƐ KILISIENE ƐBƐLABƆLƐ Yɛbɔ Mɔdenle Yɛnyia Anyuhɔlɛ Wɔ Daselɛlilɛ Nu—Yɛboa Yɛ Baebolo Sukoavoma Yɛmaa Bɛyila Bɛ Nwo Zo Na Bɛsɔne\nNYAMENLE EDWƐKƐ NE AZO NVASOƐ Bɛnyi Sunsum Nu Wɔ Bɛ Mgbanyinli Mekɛ Nu\nNYAMENLE EDWƐKƐ NE AZO NVASOƐ Gyihova Kakye Kɛ Yɛle Ndɛtɛlɛ\nNYAMENLE EDWƐKƐ NE AZO NVASOƐ “Bɛyɛ Gyihova Mo”\nNYAMENLE EDWƐKƐ NE AZO NVASOƐ “Duzu Yɛɛ Menva Memaa Gyihova A?”\nYƐ KILISIENE ƐBƐLABƆLƐ Kilehile Nɔhalɛ Ne\nYƐ KILISIENE ƐBƐLABƆLƐ Nolobɔlɛ Titili Mɔɔ Yɛbalua Zo Yɛava Ɛzinzalɛ Arane Ne Yɛamaa Wɔ September La\nEdwɛkɛ ne Mbuluku mɔɔ ɛtwe la anwo edwɛkɛ YƐ ƐBƐLABƆLƐ NEE YƐ ƐZONLENLƐ NYIANU BULUKU August 2016\nFa nwa awie Fa nwa awie YƐ ƐBƐLABƆLƐ NEE YƐ ƐZONLENLƐ NYIANU BULUKU August 2016\nYƐ ƐBƐLABƆLƐ NEE YƐ ƐZONLENLƐ NYIANU BULUKU August 2016


Wulomuma 1 | Yintanɛte Zo Baebolo | Ewiade Fofolɛ Ngilebɛbo\nKɔmaa Wulomuma 1:1-32\nPɔɔlo kulo kɛ ɔkɔ Wulomu (8-15)\nTenlenenli balua diedi zo anyia ngoane (16, 17)\nMenli mɔɔ ɛndie Nyamenle la ɛnlɛ nyelebɛnloa biala (18-32)\nBɛnwu Nyamenle subane ne mɔ wɔ abɔdeɛ nu (20)\n1 Medame Pɔɔlo, mele Kelaese Gyisɛse akɛlɛ, yevɛlɛ me kɛ membanyɛ ɛzoanvolɛ yɛɛ yekpa me kɛ menga Nyamenle edwɛkpa ne+ 2 mɔɔ ɔluale ye ngapezoma ne mɔ anwo zo ɔbɔle nwolɛ ɛwɔkɛ ɔdole ɛkɛ wɔ Ngɛlɛlera nwuanzanwuanza ne anu la, 3 edwɛkpa ɛhye fale ɔ Ra ne mɔɔ ɔrale nwonane nu kɛ Devidi ara+ la anwo, 4 na bɛluale sunsum nwuanzanwuanza ne tumi zo bɛdwazole Ralɛ ɛhye bɛvile mowuamra anu+ bɛvale bɛhilele kɛ ɔle Nyamenle Ara+—ɛhɛe, yɛ Awulae Gyisɛse Kelaese. 5 Ɔ nwo zo a yɛlua yɛnyia ɛlolɛ kpole nee ɛzoanvolɛyɛlɛ gyima+ ne a, amaa ye duma ne ati, maanle maanle ne anu amra+ amuala anyia diedi na bɛadie ye, 6 maanle maanle ɛhye mɔ anu a bɛvɛlɛle bɛdabɛ noko kɛ bɛrayɛ Gyisɛse Kelaese ɛdeɛ a— 7 melɛkɛlɛ meahɔmaa bɛdabɛ mɔɔ bɛwɔ Wulomu mɔɔ Nyamenle kulo bɛ, na yevɛlɛ bɛ kɛ bɛrayɛ nwuanzanwuanzama la amuala: Yɛ Ze Nyamenle ne nee Awulae Gyisɛse Kelaese ɛlo bɛ kpole na bɛmaa bɛ anzodwolɛ. 8 Mɔɔ limoa la, medua Gyisɛse Kelaese anwo zo meayɛ me Nyamenle ne mo wɔ bɛ kɔsɔɔti bɛ ti, ɔluakɛ bɛka bɛ diedi ne anwo edwɛkɛ wɔ ewiade amuala. 9 Ɔluakɛ Nyamenle ne mɔɔ medua ɔ Ra ne anwo edwɛkpa ne nolobɔlɛ zo mefa me sunsum mesonle ye la di me daselɛ kɛ, dahuu mebɔ bɛ duma wɔ me asɔneyɛlɛ nu mɔɔ mengyakyi a,+ 10 melɛsɛlɛ kɛ ɔyɛ Nyamenle ɛhulolɛ a, mebanyia adenle meara bɛ nwo lɔ. 11 Ɔluakɛ me kunlu a anrɛɛ menwu bɛ na meboa bɛ wɔ sunsum nu, amaa bɛ nwo ayɛ se; 12 mɔɔ mekpondɛ meaha la a le kɛ bɛ diedi bɛamaa me anwosesebɛ na medame noko me ɛdeɛ amaa bɛ anwosesebɛ.+ 13 Mediema, mekulo kɛ bɛnwu ye kɛ, fane dɔɔnwo ne ala, ɛnee mekulo kɛ meba bɛ nwo lɔ amaa me edwɛkɛhanlɛ ne azo ma wɔ bɛ nu kɛ mɔɔ meyɛ ye wɔ maanle maanle mɔɔ ɛha la anu la, noko badwu ɛnɛ metɛnyianle adenle. 14 Metua Gilikima nee nyɛvolɛ,* nrɛlɛbɛvolɛma nee bɛdabɛ mɔɔ bɛnze nrɛlɛbɛ la amuala kakɛ; 15 ɔti melɛ ɛhulolɛ kpole kɛ meka edwɛkpa ne meahile bɛdabɛ noko mɔɔ bɛwɔ Wulomu la.+ 16 Na menze edwɛkpa ne anwo nyiane;+ nɔhalɛ nu, ɔle Nyamenle tumi mɔɔ ɔfa ɔdie awie biala mɔɔ lɛ diedi la ngoane a,+ Dwuunli a limoa a+ yɛɛ akee Gilikinli.+ 17 Ɔluakɛ bɛdabɛ mɔɔ bɛlɛ diedi la ɛnwu ye kɛ Nyamenle dua edwɛkpa ne azo da ye tenleneyɛlɛ ali na ɛhye maa bɛnyia diedi kpole,+ bɛhɛlɛ kɛ: “Na tenlenenli balua ye diedi zo anyia ngoane.”+ 18 Nyamenle mɔɔ wɔ anwuma la ɛlɛda ye ɛya ne+ ali ahile menli mɔɔ ɛndie ye nee bɛdabɛ mɔɔ bɛnle tenlenema na bɛyɛ ninyɛndane bɛfa bɛsi menli mɔɔ kulo kɛ bɛnwu mɔɔ le nɔhalɛ la adenle la,+ 19 ɔluakɛ mɔɔ bɛbahola bɛanwu ye wɔ Nyamenle anwo la da ali wienyi wɔ bɛ avinli, ɔboalekɛ Nyamenle lale ye ali wienyi hilele bɛ.+ 20 Na bɛnwu ye subane ne mɔ mɔɔ ɛnyelɛ ɛnnwu bɛ la wienyi ɔvi mekɛ mɔɔ ɔbɔle ewiade la, ɔluakɛ bɛdua ninyɛne mɔɔ ɔbɔle la azo bɛnwu ye,+ bɔbɔ ye tumi ne mɔɔ wɔ ɛkɛ ne dahuu la+ nee ye Nyamenleyɛlɛ ne,+ yemɔti bɛnlɛ nyelebɛnloa biala. 21 Ɔluakɛ bɛze Nyamenle ɛdeɛ, noko bɛanwula ye anyunlunyia kɛ Nyamenle anzɛɛ bɛanyɛ ye mo, emomu, bɛzuzule ninyɛne mgbane mgbane nwo yɛɛ awozinli yile bɛ ahonle ne mɔ mɔɔ ɛsolo la tetɛkɛɛ.+ 22 Bɛse bɛze nrɛlɛbɛ ɛdeɛ, noko bɛrayɛle ahoasea 23 na bɛhakyile Nyamenle ne mɔɔ ɛnwu* ɛlɛ la anyunlunyia ne bɛyɛle debie mɔɔ le kɛ sonla mɔɔ kpɔlɔ nee nloma nee nane ngakyile yɛɛ nane mɔɔ bɛtwenle bɛ nwo aze la ananze.+ 24 Ɔti, kɛ mɔɔ bɛ ahonle nu atiakunluwɔzo ne mɔ de la, Nyamenle ɛgyakyi bɛ yemaa bɛgua bɛ nwo evinli, amaa bɛabɔ anyiemgba. 25 Bɛkakyi Nyamenle anwo nɔhalɛ ne bɛyɛ ye adalɛ na bɛdi abɔdeɛ eni bɛsonle bɛ na tɛ Bɔvolɛ ne mɔɔ ɔwɔ kɛ bɛye ye ayɛlɛ dahuu la ɔ. Amen. 26 Ɛhye ati a Nyamenle ɛgyakyi bɛ ɛmaa nla nwo atiakunluwɔzo mɔɔ yɛ anyiemgba la,+ ɔluakɛ mraalɛ fa bɛ gɔnwo mɔ mraalɛ gyakyi mrenyia;+ 27 zɔhane ala a mrenyia noko gyakyi mraalɛ na bɛmaa bɛ ti akunlu ba bɛ gɔnwo mɔ mrenyia nwo zo ɛsesebɛ a, mrenyia fa mrenyia,+ bɛyɛ ninyɛndane na bɛnyia bɛ nyɛleɛ ɛtane ne anwo ahatualɛ* mɔɔ fɛta la wɔ bɛ nwonane nu.+ 28 Kɛmɔ bɛngulo kɛ bɛkɛnwu Nyamenle* la ati, Nyamenle ɛmaa bɛnyia adwenle mɔɔ ɛnle kpalɛ la, kɛ bɛyɛ ninyɛne mɔɔ ɛmfɛta la.+ 29 Na ninyɛndane kɔsɔɔti,+ amumuyɛ, amile+ nee ɛtaneyɛlɛ, anyebolo,+ kodiawu,+ konle, mɛlɛbɛla,+ ɛkpɔlɛ+ yɛɛ ndɛneyelɛ ɛyi bɛ tɛkɛɛ, 30 bɛkeha awie mɔ anwo edwɛkɛ ɛtane,+ bɛkyi Nyamenle, bɛmbu debie, bɛmemaa bɛ nwo zo, bɛtu bɛ nwo, bɛbɔ adwenle ɛtane,* bɛndie bɛ awovolɛ,+ 31 bɛnlɛ ndelebɛbo,+ bɛnli bɛ ɛwɔkɛ zo, bɛnlɛ sonla nwo ɛlɔlɛ yɛɛ bɛnze anwunvɔne. 32 Menli ɛhye mɔ ze Nyamenle tenlene mɛla ne kpalɛ ɛdeɛ—kɛ bɛdabɛ mɔɔ bɛyɛ ninyɛne ɛhye mɔ la fɛta ewule+—noko tɛ kɛ bɛkɔ zo bɛyɛ ala, eza bɛdie bɛdabɛ mɔɔ bɛyɛ la noko bɛto nu.\n^ Anzɛɛ “bɛdabɛ mɔɔ bɛnle Gilikima.”\n^ Giliki aneɛ nu, “ɛmkpɔlɔ.”\n^ Anzɛɛ “bɛkɛnyia Nyamenle anwo nɔhalɛ ndelebɛbo.”\n^ Anzɛɛ “bɛfa ninyɛndane nwo adwenle.”


Wulomuma 6 | Yintanɛte Zo Baebolo | Ewiade Fofolɛ Ngilebɛbo\nKɔmaa Wulomuma 6:1-23\nBɛzɔne yɛ wɔ Kelaese anu bɛmaa yɛ ɛbɛlabɔlɛ fofolɛ (1-11)\nBɛmmamaa ɛtane di belemgbunli wɔ bɛ sonlabaka ne anu (12-14)\nBɛnle ɛtane ngɛkɛlɛ bieko, bɛle Nyamenle ngɛkɛlɛ (15-23)\nƐtane nwo ahatualɛ—ewule; Nyamenle ahyɛlɛdeɛ—ngoane (23)\n6 Ɛnee akee duzu a yɛha a? Yɛhɔ zo yɛyɛ ɛtane amaa ɛlolɛ kpole ne noko ayɛ dɔɔnwo ɔ? 2 Kyɛkyɛ! Kɛmɔ yɛwule yɛmaanle ɛtane la ati,+ kɛ ɔkɛyɛ na yɛahɔ zo yɛadɛnla nuhua bieko ɛ?+ 3 Anzɛɛ bɛnze kɛ yɛ muala mɔɔ bɛzɔnenle* yɛ wɔ Kelaese Gyisɛse anu la,+ bɛzɔnenle yɛ wɔ ye ewule ne anu ɔ?+ 4 Ɔti bɛluale yɛ ɛzɔnenlɛ wɔ ye ewule ne anu azo bɛziele yɛ bɛbokale ɔ nwo,+ amaa kɛ mɔɔ bɛluale Selɛ ne anyunlunyia ne azo bɛdwazole Kelaese bɛvile mowuamra anu la, yɛdayɛ noko yɛabɔ yɛ ɛbɛla ne fofolɛ.+ 5 Saa yɛ nee ye ɛyɛ ko wɔ kɛzi ɔwule la anu a,+ ɛnee noko yɛ nee ye bayɛ ko wɔ ye ewudwazo ne anu.+ 6 Ɔluakɛ yɛze kɛ bɛvale yɛ subane dɛba ne bɛbokale ɔ nwo bɛbɔle ye baka nu,+ amaa bɛazɛkye yɛ sonlabaka ne mɔɔ ɛtane ɛha ye la tumi ne,+ na yɛangɔ zo yɛanyɛ ɛtane ngɛkɛlɛ bieko.+ 7 Ɔluakɛ mɔɔ ɛwu la bɛbua ye benle wɔ ye ɛtane nwo.* 8 Bieko, saa yɛ nee Kelaese ɛwu a, ɛnee yɛdie yɛdi kɛ yɛ nee ye badɛnla ngoane nu noko. 9 Ɔluakɛ yɛze kɛ kɛkala mɔɔ bɛdwazo Kelaese bɛvi mowuamra anu la,+ ɔnrɛwu bieko;+ ewule ɛnlɛ ɔ nwo zo tumi bieko. 10 Na ewule ne mɔɔ ɔwule la, ɔwule kokye ɔmaanle ɛtane,*+ na aze mɔɔ ɔde la, ɔde ɔmaa Nyamenle. 11 Zɔhane ala a ɔwɔ kɛ bɛdabɛ noko bɛbu bɛ nwo kɛ bɛwu bɛmaa ɛtane noko ɔlua Kelaese Gyisɛse ati bɛde aze bɛmaa Nyamenle a.+ 12 Ɔti bɛmmamaa ɛtane kɔ zo di belemgbunli wɔ bɛ sonlabaka ne mɔɔ bawu la anu,+ na bɛdi ye atiakunluwɔzo ne mɔ anzi. 13 Eza ɔnle kɛ bɛfa bɛ sonlabaka* ne bɛmaa ɛtane kɛ amumuyɛ akodeɛ, emomu bɛva bɛ nwo bɛmaa Nyamenle kɛ bɛdabɛ mɔɔ bɛdwazo bɛ bɛvi mowuamra anu, na bɛva bɛ sonlabaka* ne bɛmaa Nyamenle kɛ tenleneyɛlɛ akodeɛ.+ 14 Na ɔnle kɛ ɛtane di bɛ nwo zo tumi ɔluakɛ bɛnle mɛla bo,+ emomu bɛwɔ ɛlolɛ kpole bo.+ 15 Duzu bieko? Kɛmɔ yɛnle mɛla bo na yɛwɔ ɛlolɛ kpole bo la ati, yɛhɔ zo yɛyɛ ɛtane ɔ?+ Kyɛkyɛ! 16 Bɛnze kɛ saa bɛfa bɛ nwo bɛmaa awie kɛ ngɛkɛlɛ na bɛtie ye a, ɛnee bɛle ngɛkɛlɛ bɛmaa mɔɔ bɛtie ye la,+ kɛ ɔle ɛtane+ mɔɔ kɔ ewule nu+ anzɛɛ tieyɛ mɔɔ kɔ tenleneyɛlɛ nu la ɔ? 17 Noko yɛyɛ Nyamenle mo kɛ ɛnee bɛle ngɛkɛlɛ bɛmaa ɛtane ɛdeɛ, noko bɛvile ahonle nu bɛyɛle tieyɛ bɛmaanle ngilehilelɛ ne mɔɔ bɛvale bɛwulale bɛ sa nu la. 18 Ɛhɛe, kɛmɔ bɛliele bɛ bɛvile ɛtane nu la ati,+ bɛrayɛle ngɛkɛlɛ bɛmaanle tenleneyɛlɛ.+ 19 Kɛmɔ bɛle bɛtɛɛ wɔ nwonane nu la ati, melɛka edwɛkɛ mɔɔ menli bade ɔ bo la; kɛ mɔɔ bɛvale bɛ sonlabaka ne bɛyɛle ngɛkɛlɛ bɛmaanle evinli nee mɛladonlɛ na ɔvale bɛ ɔhɔle mɛladonlɛ nu la, zɔhane ala a kɛkala bɛva bɛ sonlabaka ne bɛyɛ ngɛkɛlɛ bɛmaa tenleneyɛlɛ amaa bɛ nwo ade saanwu a.+ 20 Ɔluakɛ mekɛ mɔɔ ɛnee bɛle ɛtane ngɛkɛlɛ la, ɛnee bɛlɛ fanwodi wɔ tenleneyɛlɛ nwo. 21 Ɛnee akee ma boni a bɛzole ye wɔ mekɛ zɔhane a? Ninyɛne mɔɔ kɛkala bɛse nwolɛ nyiane la. Ɔluakɛ ninyɛne zɔhane mɔ awieleɛ a le ewule.+ 22 Noko kɛkala mɔɔ bɛlie bɛ bɛvi ɛtane nu na bɛrayɛ ngɛkɛlɛ bɛmaa Nyamenle la, bɛlɛso bɛ ma wɔ nwuanzanwuanzayɛlɛ adenle zo+ na ye awieleɛ a le dahuu ngoane.+ 23 Ɔluakɛ ɛtane ahatualɛ a le ewule+ na ahyɛlɛdeɛ ne mɔɔ Nyamenle fa maa la a le dahuu ngoane+ ɔlua yɛ Awulae Kelaese Gyisɛse anwo zo.+\n^ Anzɛɛ “bɛlie ye bɛvi ye ɛtane nu; bɛva ye ɛtane bɛhyɛ ye.”\n^ Ɛhye kile, ɔyele ɛtane ɔvile ɛkɛ.


Wulomuma 15 | Yintanɛte Zo Baebolo | Ewiade Fofolɛ Ngilebɛbo\nBɛlie bɛ nwo ngoko kɛ mɔɔ Kelaese yɛle la (1-13)\nPɔɔlo, maanle maanle ne sonvolɛ (14-21)\nPɔɔlo adendulɛ nwo ngyehyɛleɛ (22-33)\n15 Noko ɔwɔ kɛ yɛdayɛ mɔɔ yɛ diedi nu yɛ se la, boa bɛdabɛ mɔɔ bɛ diedi nu ɛnyɛ se la, na ɔnle kɛ yɛsɔ yɛdayɛ mumua ne yɛ nye. 2 Bɛmaa yɛ nuhua ko biala ɛzɔ ɔ gɔnwo anye wɔ ye boɛlilɛ ti, ɛva ɛmaa ye anwosesebɛ. 3 Ɔluakɛ Kelaese bɔbɔ anzɔ ɔdaye mumua ne ɔ nye, emomu bɛhɛlɛ kɛ: “Aholoba mɔɔ menli bɔ wɔ la ɛragua me nwo zo.” 4 Na debie biala mɔɔ bɛhɛlɛ bɛdo ɛkɛ la, bɛhɛlɛ bɛmaa yɛ ɛhilehilelɛ, amaa yɛalua yɛ abotane nee Ngɛlɛlera ne anu arɛlekyekyelɛ zo yɛanyia anyelazo. 5 Na Nyamenle ne mɔɔ maa abotane nee arɛlekyekyelɛ la ɛmaa bɛ kɔsɔɔti bɛnyia adwenle ko ne ala mɔɔ ɛnee Kelaese lɛ la bie, 6 amaa bɛayɛ ko na bɛava ɛnelɛ* ko bɛawula Nyamenle mɔɔ le yɛ Awulae Gyisɛse Kelaese ɔ Ze ne la anyunlunyia. 7 Ɔti bɛlie bɛ nwo ngoko kɛ mɔɔ Kelaese noko liele bɛ la, amaa yeawula Nyamenle anyunlunyia. 8 Na meka meahile bɛ kɛ Kelaese rayɛle sonvolɛ maanle bɛdabɛ mɔɔ bɛpɛle bɛ mrenyia zo la, ɔvale ɔhilele kɛ Nyamenle ka nɔhalɛ dahuu, na ɔmaanle ɔlale ali kɛ ɛwɔkɛ mɔɔ Nyamenle bɔle bɛ nlenyia mɔ la le nɔhalɛ, 9 na maanle maanle ne awula Nyamenle anyunlunyia wɔ ye anwunvɔnezelɛ nwo. Bɛhɛlɛ kɛ: “Zɔhane ati mebahanvo wɔ wɔ maanle maanle ne anu na meado edwɛne meayeyɛ wɔ duma ne.” 10 Bieko, ɔse: “Maanle maanle, bɛ nee ye menli ne ɛli fɛlɛko.” 11 Eza ɔse: “Bɛye Gyihova* ayɛlɛ, maanle maanle kɔsɔɔti, na bɛmaa menli kɔsɔɔti ɛye ye ayɛlɛ.” 12 Ayezaya noko se: “Gyɛsi ndinli ne bara, yemɔ a ɔbali maanle maanle ne anwo zo a; maanle maanle ne bava bɛ nwo ado ɔ nwo zo.” 13 Nyamenle mɔɔ maa anyelazo la ɛmaa anyelielɛ nee anzodwolɛ ɛyi bɛ tɛkɛɛ, kɛmɔ bɛva bɛ rɛle bɛwula ye nu la ati, amaa ɔlua sunsum nwuanzanwuanza ne tumi zo bɛ anyelazo ayɛ kpole.* 14 Me mediema, medame mumua ne medie bɛ medi kɛ kpalɛyɛlɛ ɛyi bɛdabɛ noko tɛkɛɛ kɛ mɔɔ ndelebɛbo muala ɛyi bɛ tɛkɛɛ la, na bɛkola bɛtu bɛ nwo folɛ* ngoko. 15 Noko, mehɛlɛ ninyɛne bie mɔ wienyi merɛlɛ bɛ kɛ mefa meahakye bɛ bieko, ɔlua Nyamenle ɛlolɛ ne mɔɔ yeva yemaa me 16 kɛ menyɛ sonvolɛ memaa Kelaese Gyisɛse wɔ maanle maanle ne anu la ati. Melɛyɛ Nyamenle edwɛkpa ne anwo gyima nwuanzanwuanza ne, amaa maanle maanle ɛhye mɔ ayɛ afɔlebɔlɛ mɔɔ fɛta na bɛva sunsum nwuanzanwuanza ne bɛde nwo la. 17 Ɔti me nye die ɔluakɛ mele Kelaese Gyisɛse ɛdoavolɛ yɛɛ melɛyɛ Nyamenle gyima. 18 Na menrɛha edwɛkɛ ngakyile biala kyesɛ mɔɔ Kelaese ɛlua me nwo zo ɛyɛ la ala amaa maanle maanle ne ayɛ tieyɛ, ɔlua me edwɛkɛhanlɛ nee me gyima zo, 19 ɔlua sɛkɛlɛneɛ nee nwanwane gyima tumi zo, nee Nyamenle sunsum ne tumi ne azo, yemɔti meli Kelaese edwɛkpa ne anwo daselɛ bɔkɔɔ ɔvi Gyɛlusalɛm badwu Yelelekɛm. 20 Na wɔ adenle ɛhye azo, menvale menziele me nye zo kɛ menrɛha edwɛkpa ne wɔ ɛleka mɔɔ bɛde Kelaese duma ne dɛba la, amaa meangɔnzɔ mɔɔ awie gyɛne ɛbɔ ɔ bo la azo; 21 noko bɛhɛlɛ kɛ: “Bɛdabɛ mɔɔ bɛanga ɔ nwo edwɛkɛ bɛangile bɛ la banwu ye, na bɛdabɛ mɔɔ bɛtɛtele la bade ɔ bo.” 22 Ɛhye noko ati a fane dɔɔnwo ne ala meannyia adenle meamba bɛ nwo nehane la. 23 Noko kɛkala, menlɛ azɛlɛsinli bieko wɔ maanzinli ɛhye mɔ anu mɔɔ metɛyɛle nuhua gyima a, na ɛvolɛ dɔɔnwo* mɔɔ ɛraze la mengulole kɛ mekɛra bɛ nwo lɔ. 24 Yemɔti, me nye la kɛ saa melɛkɔ Sepeen a mebanwu bɛ, amaa medi mekɛ ekyi wɔ bɛ nwo ɛkɛ a bɛahɔzɔho me ekyii. 25 Noko kɛkala ɛdeɛ, melɛtu adenle meahɔ Gyɛlusalɛm meahɔboa nwuanzanwuanzama ne. 26 Ɔluakɛ bɛdabɛ mɔɔ bɛwɔ Masidonea nee Akaya la anye ɛlie nwo kɛ bɛkɛva ndoboa bɛkɛmaa ehyiavolɛma mɔɔ wɔ nwuanzanwuanzama ne anu wɔ Gyɛlusalɛm la. 27 Ɔyɛ bɛ fɛ kɛ bɛyɛ zɔ la ɛdeɛ, noko nɔhalɛ nu, ɛnee bɛtua bɛ kakɛ; ɔluakɛ saa maanle maanle ne anu amra ɛnyia bɛ sunsum nu ninyɛne ne bie a, ɛnee ɔwɔ kɛ bɛdabɛ noko bɛfa bɛ nwonane afoa nu ninyɛne bɛboa bɛ. 28 Yemɔti saa mefa ndoboa* ne memaa bɛ mewie na melɛse meahɔ Sepeen a, mebava bɛ nwo ɛkɛ ne mearakpɔla bɛ. 29 Bieko, meze kɛ saa meba bɛ nwo lɔ a, mebava Kelaese anu nyilalɛ dɔɔnwo mearɛlɛ bɛ. 30 Mediema, akee mesɛlɛ bɛ, ɔlua yɛ Awulae Gyisɛse Kelaese nee sunsum ne ɛlɔlɛ zo, bɛzɛlɛ Nyamenle ɛsesebɛ bɛmaa me, kɛ mɔɔ meyɛ la, 31 amaa bɛalie me bɛavi bɛdabɛ mɔɔ bɛnle diedima mɔɔ bɛwɔ Dwudiya la asa nu, na me ɛzonlenlɛ gyima ne mɔɔ mekayɛ ye wɔ Gyɛlusalɛm la, nwuanzanwuanzama ne anye alie nwo, 32 amaa ɔyɛ Nyamenle ɛhulolɛdeɛ a, meava anyelielɛ meara bɛ nwo lɔ, na yɛ muala yɛ nye alie. 33 Nyamenle mɔɔ maa anzodwolɛ la nee bɛ muala ɛdɛnla. Amen.\n^ Giliki aneɛ nu, “ɛnloanlɛ.”\n^ Anzɛɛ “ayɛ molozo.”\n^ Anzɛɛ “bɛkilehile bɛ nwo.”\n^ Anzɛɛ ɔkola ɔkile, “ɛvolɛ bie mɔ.”\n^ Giliki aneɛ nu, “ma.”


Etu Mɔɔ Bɛfa Bɛbɔ Bɛ Nwo Bane\nƐzinzalɛ Arane—Debiezukoalɛ Ɛdeɛ | July 2017\nKENGA YE WƆ Afrikaans Albanian Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Digor Douala Dutch Edo Efik English Estonian Ewe Fijian Finnish Fon French Ga Garifuna Georgian German Giliki Guarani Gujarati Gun Haitian Creole Hausa Hibulu Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese (Brazil) Punjabi Quechua (Ancash) Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nAsoo ɔle kpalɛ kɛ Kilisienenli bava etu abɔ ɔ nwo bane avi awie mɔ anwo ɔ?\nKilisienema bahola ayɛ biala mɔɔ bɛbahola la abɔ bɛ nwo bane, noko ɔwɔ kɛ bɛfa Baebolo ngyinlazo bɛdi gyima. Ngyinlazo ɛhye mɔ maa yɛnwu kɛ ɔnle kpalɛ kɛ Kilisienenli bava etu abɔ ɔ nwo bane avi awie mɔ anwo. Suzu ɛhye mɔ anwo:\nSonla ngoane le nwuanzanwuanza wɔ Gyihova anye zo. Ɛnee edwɛndolɛnli Devidi ze kɛ Gyihova a le “ngoane nzufeanvea a.” (Edw. 36:9) Ɔti, saa Kilisienenli kpa kɛ ɔdua adenle kpalɛ zo yeabɔ ɔdaye anzɛɛ ye agyapadeɛ nwo bane a, ɔwɔ kɛ ɔnea kɛ ɔnrɛhu sonla anzɛɛ ɔnrɛli mogya nwo ɛzonle.—Mɛla 22:8; Edw. 51:14.\nDebie biala kola maa yɛdi mogya nwo ɛzonle ɛdeɛ, noko ɔnyɛ se kɛ yɛbava etu yɛahu awie—bie a yɛ nye fuu anzɛɛ yɛ nye ɛnla nwo. * Bieko, sonla mɔɔ ɛlɛkɔ ahɔteta ɔ gɔnwo na ɔlɛ etu la ahonle badu, yemɔti saa ɔnwu etu a ɔbamaa bɛapele na bie ahu ɔ gɔnwo.\nMɔɔ Gyisɛse zele ye ɛdoavolɛma ne kɛ bɛva dadeɛ bɛzia bɛ nwo wɔ nɔe ne mɔɔ aleɛ kye a ɔbawu la, ɛnee ɔngile kɛ bɛfa bɛabɔ bɛ nwo bane. (Luku 22:36, 38) Emomu, Gyisɛse maanle bɛvale dadeɛ bɛrale ɔluakɛ ɛnee ɔkulo kɛ ɔkile bɛ ɛzukoalɛdeɛ bie kɛ saa menli ekpunli bie boɔboa bɛ nwo ba bɛ nwo zo bɔbɔ a, ɔnle kɛ bɛyɛ basabasa. (Luku 22:52) Mɔɔ Pita hwenle ye dadeɛ ne pɛle ɛsɔfo kpanyinli ne akɛlɛ ne anzo wiele la, Gyisɛse zele Pita kɛ: “Sia fa wɔ dadeɛ ne wula ye boa ne anu.” Akee Gyisɛse hanle nɔhalɛ edwɛkɛ mɔɔ ɔtɛkakyile na ɔle ngyinlazo mɔɔ kile ye ɛdoavolɛma adenle badwu ɛnɛ la kɛ: “Bɛdabɛ mɔɔ bɛtwe dadeɛ la kɔsɔɔti bawu dadeɛ nloa.”—Mat. 26:51, 52.\nKɛmɔ Maeka 4:3 ka la, Nyamenle menli ne ‘babolo bɛ konle dadeɛ ne mɔ ava azo ɛya na bɛabolo bɛ atwɛ ne mɔ bɛayɛ ɛdedadeɛ.’ Subane ɛhye mɔɔ maa bɛnwu nɔhalɛ Kilisienema la nee ɛzoanvolɛ Pɔɔlo folɛdulɛ ne yia: “Bɛmmafa ɛtane bɛtua awie biala ɛtane kakɛ. . . . Saa ɔkɛyɛ boɛ a, bɛ nee menli kɔsɔɔti ɛdɛnla anzodwolɛ nu.” (Wlo. 12:17, 18) Pɔɔlo yiale ngyegyelɛ dɔɔnwo mɔɔ “nwule avinli esiane” boka nwo la, noko ɔyɛle mɔɔ ɔka la, yeammaa banebɔlɛ mɔɔ ɔbanyia la angyia ye andɛla Baebolo ngyinlazo mɔɔ ɔbava yeali gyima la. (2 Kɔl. 11:26) Emomu, ɔvale ɔ nwo ɔdole Nyamenle nee nrɛlɛbɛ mɔɔ wɔ Ye Edwɛkɛ ne anu la azo—nrɛlɛbɛ mɔɔ “le kpalɛ tɛla konle adu” la.—Nol. 9:18.\nKilisienema bu ngoane kɛ ɔsonle bolɛ ɔtɛla anwonyia. “[Sonla] ninyɛne ne ɛnrɛhola ɛnrɛmaa ye ngoane.” (Luku 12:15) Ɛhye ati, saa yɛtendɛ bɛtɛɛ yɛkile amumuyɛnli bie na yeandie a, Kilisienema mɔɔ bɛze nrɛlɛbɛ la tie ngyinlazo mɔɔ wɔ Gyisɛse edwɛkɛ ɛhye anu la: “Bɛmmadwazo bɛtia ɛtanevolɛ.” Bie a ɔwɔ kɛ yɛfa yɛ tɛladeɛ ne mɔɔ vea ɔ bo nee aguzo ne noko yɛmaa ye. (Mat. 5:39, 40; Luku 6:29) * Ɔnle kɛ yɛmaa nwule anye ba yɛ nwo zo. Saa yɛkpo “ɛbɛlabɔlɛ nu ninyɛne mɔɔ awie fa tu ɔ nwo” na yɛ kpalɛzoamra nwu kɛ yɛle Gyihova Alasevolɛ mɔɔ kulo anzodwolɛ a, nwule ɛnrɛra yɛ nwo zo.—1 Dwɔn 2:16; Mrɛ. 18:10.\nKilisienema bu adwenle mɔɔ awie mɔ lɛ la. (Wlo. 14:21) Saa ɔda ali kɛ adiema bie lɛ etu mɔɔ ɔfa ɔbɔ ɔ nwo bane a, ɔbazi ɔ mediema bie mɔ anwo, na bɔbɔ yeadenda bɛ gyakɛ anu. Ɛhulolɛ maa yɛfa awie mɔ ngyianlɛdeɛ yɛdimoa yɛ ɛdeɛ nyunlu, saa bɔbɔ ɔwɔ kɛ yɛfa debie mɔɔ yɛte nganeɛ kɛ mɛla maa adenle la yɛsie ahane a.—1 Kɔl. 10:32, 33; 13:4, 5.\nKilisienema bɔ mɔdenle kɛ bɛbayɛ neazo kpalɛ. (2 Kɔl. 4:2; 1 Pita 5:2, 3) Saa bɛfa Baebolo nu folɛdulɛ bɛmaa Kilisienenli bie mɔɔ fa ɛtu bɔ ɔ nwo bane la dedee na yeandie a, bɛbabu ye kɛ ɔnyɛ neazo kpalɛ. Ɔnrɛfɛta kɛ bɛbava gyimalilɛ anzɛɛ nwolɛ adenle titili bie mɔ bɛamaa ye wɔ asafo ne anu. Zɔhane ala a ɔde wɔ Kilisienenli mɔɔ ɔfa etu ɔyɛ gyima la noko afoa nu a. Nea kɛzi ɔle kpalɛ kɛ ɔbakpondɛ gyima gyɛne a! *\nKɛzi Kilisienenli bie bakpa kɛ ɔbɔ ɔ nwo, ye abusua anzɛɛ ye agyapadeɛ nwo bane la le ɔ ti anwo kpɔkɛzilɛ, zɔhane ala a gyima mɔɔ ɔbayɛ la noko de a. Ɔti, Baebolo ngyinlazo maa yɛnwu Nyamenle nrɛlɛbɛ nee kɛzi ɔkulo yɛ la. Kilisienema mɔɔ bɛnyi sunsum nu la bu ngyinlazo ɛhye mɔ, na bɛzi kpɔkɛ kɛ bɛnrɛva etu bɛnrɛbɔ bɛ nwo bane. Bɛze kɛ menli mɔɔ lɛ anwodozo wɔ Nyamenle anu na bɛfa Baebolo ngyinlazo bɛbɔ bɛ ɛbɛla la lɛ nɔhalɛ banebɔlɛ dahuu.—Edw. 97:10; Mrɛ. 1:33; 2:6, 7.\nWɔ anwongyelelɛ kpole ne anu, Kilisienema bava bɛ rɛle awula Gyihova anu, na bɛnrɛbɔ mɔdenle kɛ bɛbɔ bɛ nwo bane\n^ ɛden. 3 Kilisienenli bahola azi kpɔkɛ kɛ ɔtɔ etu yeava yeahu nane yeali anzɛɛ yeabɔ ɔ nwo bane yeavi nane mɔɔ anwo yɛ ɛzulolɛ la anwo. Saa yɛnva yɛnli gyima a, ɔwɔ kɛ yɛye awolɛ ne yɛfi nu, bɔbɔ yɛtudu na yɛfa yɛsie boɛ. Wɔ ɛleka mɔɔ mɛla ɛmmaa adenle anzɛɛ tua kɛ awie banyia etu la, Kilisienema di mɛla ɛhye azo.—Wlo. 13:1.\n^ ɛden. 2 Mɔɔ fale yɛ nwo bane mɔɔ yɛbɔ yɛavi bɔnadolɛ nwo la, nea edwɛkɛ “How to Prevent Rape” mɔɔ wɔ March 8, 1993, Awake! ne anu la.\n^ ɛden. 4 Saa ɛkpondɛ etu mɔɔ bɛfa bɛdi gyima la anwo edwɛkɛ dɔɔnwo a, nea November 1, 2005 The Watchtower ne, m. 31; yɛɛ July 15, 1983, m. 25-26.\nKpuya Mɔɔ Vi Kengavolɛma Ɛkɛ—July 2017\nBɛdule Bɛ Nwo Bɛmaanle—Wɔ Turkey\nKpondɛ Nɔhalɛ Anwonyia\n“Bɛ Nee Menli Mɔɔ Su La Ɛzu”\n‘Bɛye Gyaa Ayɛlɛ!’—Duzu Ati Ɔ?\n“Ɔmaa Wɔ Adwenle Ngyehyɛlɛ Muala Ɛyɛ Zɔ”\nKɛ Ɔkɛyɛ Na Bɛambɛlɛbɛla Wɔ La\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ July 2017\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ July 2017\nƐZINZALƐ ARANE—DEBIEZUKOALƐ ƐDEƐ July 2017


2 Kɔlentema 13 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Australia Mumule Aneɛ Austria Mumule Aneɛ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Dangme Danish Drehu Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish French French Mumule Aneɛ Ga Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hiri Motu Honduras Mumule Aneɛ Hungarian Hungary Mumule Aneɛ Icelandic Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kabiye Kamba Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Mumule Aneɛ Korean Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Madagascar Mumule Aneɛ Malagasy Malay Malayalam Malaysia Mumule Aneɛ Maltese Mambwe-Lungu Marathi Marshallese Maya Mexico Mumule Aneɛ Moore Mozambique Mumule Aneɛ Myanmar Ndau Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nyaneka Nzema Oromo Ossetian Otetela Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Mumule Aneɛ Russian Salvador Mumule Aneɛ Samoan Sango Sateré-Mawé Sena Sepedi Sepulana Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tiv Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Xavante Xhosa Yoruba Zapotec (Isthmus) Zimbabwe Mumule Aneɛ Zulu zambia Mumule Aneɛ\nMɔɔ Tɔ Zo Nwiɔ Kɔmaa Kɔlentema 13:1-14\nKɔkɔbɔlɛ nee anwosesebɛmaanlɛ mɔɔ li awieleɛ (1-14)\n“Bɛhɔ zo bɛzɔ bɛ nwo bɛnlea saa bɛwɔ diedi ne anu a” (5)\nBɛhakyi bɛ adwenle; bɛnyia adwenle ko (11)\n13 Ye fane nsa ne azo mɔɔ melɛba bɛ nwo lɔ la ɛne. “Ɔwɔ kɛ edwɛkɛ biala gyinla alasevolɛ nwiɔ anzɛɛ nsa daselɛlilɛ* zo.”+ 2 Menle bɛ nwo lɔ kɛkala ɛdeɛ, noko ɔle kɛ asɛɛ mewɔ bɛ nwo lɔ fane nwiɔ ne azo, na melɛdimoa meabɔ bɛdabɛ mɔɔ bɛyɛle ɛtane mekɛ bie nee bɛdabɛ mɔɔ bɛha la amuala kɔkɔ kɛ saa meba bieko a, menrɛmaa bɛnrɛva bɛ nwo bɛnrɛli, 3 kɛmɔ bɛlɛkpondɛ daselɛ mɔɔ kile kɛ Kelaese, mɔɔ ɛnle bɛtɛɛ ɛmmaa bɛ emomu ɔlɛ tumi wɔ bɛ avinli la amgba dua me nwo zo tendɛ la ati. 4 Ɔluakɛ bɛhunle ye wɔ baka zo wɔ bɛtɛɛyɛlɛ nu ɛdeɛ, noko ɔlua Nyamenle tumi ne azo ɔde aze.+ Nɔhalɛ nu, yɛdayɛ noko yɛ nee ye le bɛtɛɛ noko ɔlua Nyamenle tumi ne+ mɔɔ wɔ bɛ nwo zo la ati, yɛ nee ye badɛnla ngoane nu.+ 5 Bɛhɔ zo bɛzɔ bɛ nwo bɛnlea saa bɛwɔ diedi ne anu a; bɛhɔ zo bɛnleɛnlea bɛ nu.+ Anzɛɛ bɛnnwu kɛ Gyisɛse Kelaese wɔ bɛ nu ɔ? Kyesɛ bɛanlie bɛ bɛando nu. 6 Nɔhalɛ nu, me nye la kɛ bɛkɛnwu kɛ yɛnle menli mɔɔ bɛanlie yɛ bɛando nu a. 7 Akee yɛsɛlɛ Nyamenle amaa bɛanyɛ ɛtane biala, tɛ kɛ amaa awie mɔ alie yɛ ado nu la ati ɔ, emomu amaa bɛayɛ mɔɔ le kpalɛ la, saa awie mɔ anlie yɛ ando nu bɔbɔ a. 8 Ɔluakɛ yɛngola yɛnyɛ debie biala yɛntia nɔhalɛ ne, emomu mɔɔ yɛyɛ yɛmaa nɔhalɛ ne la ala. 9 Mekɛ biala mɔɔ yɛkɛyɛ bɛtɛɛ na bɛmɛ bɛ nwo kɛyɛ se la, yɛdi fɛlɛko kpole. Na ɛhye anwo asɔne a yɛlɛyɛ a, kɛ bɛkɛhakyi bɛ adwenle.* 10 Ɛhye ati a melɛkɛlɛ ɛhye mɔ wɔ mekɛ mɔɔ menle bɛ nwo lɔ la a, amaa saa meba a meanva tumi ne mɔɔ Awulae ɛva ɛmaa me kɛ menva memaa bɛ anwosesebɛ na memmafa meto bɛ sa nu la, me nee bɛ anli ye ɛsesebɛ zo.+ 11 Mediema, akee bɛhɔ zo bɛli fɛlɛko, bɛhakyi bɛ adwenle,* bɛmaa bɛ rɛle ɛkyekye,+ bɛnyia adwenle ko,+ bɛdɛnla anzodwolɛ nu;+ na ɛlɔlɛ nee anzodwolɛ Nyamenle ne+ nee bɛ badɛnla. 12 Bɛva bɛ nloa anwo ɛvolɛ nwuanzanwuanza bɛbizebiza bɛ nwo ahye. 13 Nwuanzanwuanzama ne mɔ amuala biza bɛ. 14 Awulae Gyisɛse Kelaese ɛlolɛ kpole ne nee Nyamenle ɛlɔlɛ ne nee sunsum nwuanzanwuanza ne mɔɔ yɛnyia nuhua kyɛfoa la nee bɛ muala ɛdɛnla.\n^ Giliki aneɛ nu, “anloa anu edwɛkɛ.”\n^ Anzɛɛ “bɛ ɛbɛlabɔlɛ.”\n2 Kɔlentema 13


Edwɛne 119—Ɔwɔ Kɛ Yɛnyia Diedi | Kilisiene Edwɛne\nKENGA YE WƆ Abkhaz Abua Acholi Afrikaans Akha Albanian Altai Alur America Mumule Aneɛ Amharic Amis Arabic Argentina Mumule Aneɛ Armenian Attié Aukan Awing Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Croatian Cuba Mumule Aneɛ Czech Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik Emberá (Catío) English Esan Estonian Ewe Ewondo Fang Faroese Fijian Finnish Finnish Mumule Aneɛ Fon French French Mumule Aneɛ Fulfulde (Cameroon) Ga Garifuna Georgian German German Mumule Aneɛ Ghomálá’ Giliki Gitonga Gokana Greenlandic Guarani Gun Haitian Creole Hakka (Taiwan) Hausa Hawaiian Hawai’i Pidgin Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Ivorian Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Macushi Madagascar Mumule Aneɛ Makaa Malagasy Malay Malayalam Maltese Mam Mambwe-Lungu Mapudungun Mari Marshallese Mauritian Creole Maya Mazatec (Huautla) Mbunda Medumba Melanesia Mumule Aneɛ Mexico Mumule Aneɛ Min Nan (Taiwan) Mingrelian Miskito Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nhengatu Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Pennsylvania German Persian Pidgin (Cameroon) Pidgin (West Africa) Polish Polish Mumule Aneɛ Pomeranian Ponapean Portuguese (Brazil) Portuguese (European) Punjabi Punjabi (Shahmukhi) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Romania) Romany (Southern Greece) Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Swahili (Congo) Sweden Mumule Aneɛ Swedish Tagalog Tahitian Talian Tamil Tarahumara (Central) Tarascan Tatar Telugu Tetun Dili Tewe Thai Thai Mumule Aneɛ Ticuna Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Tuvinian Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Wayuunaiki Welsh Wolaita Xavante Xhosa Yacouba Yapese Yemba Yoruba Zapotec (Isthmus) Zulu zambia Mumule Aneɛ\nƆwɔ Kɛ Yɛnyia Diedi\n(Hibuluma 10:38, 39)\n1. Wɔ te-te ne Nya-me-nle de-ndɛ-le\nLua-le nga-pe-zo-ma nwo zo.\nƐ-nɛ ɔ-lɛ-maa Gyi-sɛs’ a-ha kɛ;\n‘Bɛ-nlu bɛ nwo, bɛ-ha-kyi.’\nYɛ-hyi-a nɔ-ha-lɛ die-di\nA-maa yɛa-nyia ngoa-ne-lie-lɛ.\nYɛ-fa die-di yɛ-yɛ gyi-ma.\nDie-di zɛ-hae ba-maa yɛa-nyia ngoa-ne.\n2. Yɛ-bɔ e-dwɛ-kpa ne no-lo da-huu\nNa yɛ-di Gyi-sɛs’ mɛ-la zo.\nYɛ-ka ye a-kɛ-nra-se-se-bɛ zo\nYɛ-ki-le a-wie bia-la.\n3. Yɛ die-di ne maa yɛ-gyi-nla kpu-ndii.\nYe-mɔ-ti yɛ-nrɛ-zia yɛ nzi.\nGyi-ho-va a-nu die-di bo-a yɛ.\nƆ-nrɛ-hyɛ ɔ-ba-lie yɛ.\n(Eza nea Wlo. 10:10; Ɛfɛ. 3:12; Hib. 11:6; 1 Dwɔn 5:4.)\nFa nwa awie Fa nwa awie Ɔwɔ Kɛ Yɛnyia Diedi\nƆwɔ Kɛ Yɛnyia Diedi (Edwɛne 119)\nsjj edwɛne 119


Gyɛnɛsese 25 | Yintanɛte Zo Baebolo | Ewiade Fofolɛ Ngilebɛbo\nEbileham gyale bieko (1-6)\nEbileham ewule (7-11)\nYehyemɛle amra mrenyia (12-18)\nGyekɔbo nee Yisɔ awolɛ (19-26)\nYisɔ dɔnenle ye awolɛ gyinlabelɛ (27-34)\n25 Ebileham gyale raalɛ bieko, bɛfɛlɛ ye Kɛtula. 2 Nzinlii ɔ nee ye wole Zemelan, Dwɔkohyan, Midan, Medean,+ Yehyebake yɛɛ Hyuaa.+ 3 Dwɔkohyan wole Hyiba nee Didan. Didan amra a le Ahyulem, Lɛtuhyem yɛɛ Lɛamem. 4 Medean amra a le Yifaa, Yifɛ, Heenɔko, Abaeda yɛɛ Ɛledeeya. Ɛhye mɔ amuala le Kɛtula amra. 5 Nzinlii Ebileham vale debie biala mɔɔ ɔlɛ la maanle Ayezeke,+ 6 noko Ebileham vale ahyɛlɛdeɛ maanle ye nwewe* ne mɔ amra mrenyia ne mɔ. Na mɔɔ ɛnee ɔtɛwule la, ɔmaanle bɛbɔle bɛ ti wɔ aduduleɛ nehane, bɛhwenle bɛ nwo bɛvile ɔ ra Ayezeke anwo+ bɛhɔle Aduduleɛ azɛlɛ zo. 7 Ebileham dɛnlanle aze lile ɛvolɛ 175. 8 Akee Ebileham gule ye ɛnwomenle mɔɔ li awieleɛ na ɔwule mɔɔ ɛnee yeyɛ kpanyinli kpalɛ, ɔyɛle ɛrelera na ɔ kunlu dwole ɔ nwo, na bɛziele ye kɛ ye menli ne la.* 9 Ɔ mra mrenyia Ayezeke nee Yehyemɛle ziele ye wɔ Makepilaa bolɛ bɔne ne anu, wɔ Hɛtenli Zohaa ara nrenyia Yifolɔn azɛlɛ ne mɔɔ la Mameli anyunlu la azo,+ 10 azɛlɛ ne mɔɔ Ebileham dɔle vile Hɛtema ɛkɛ ne la. Ɛkɛ ne a bɛziele Ebileham nee ɔ ye Sɛla a.+ 11 Ebileham wule la anzi, Nyamenle hɔle zo yilale Ayezeke,+ na Ayezeke dɛnlanle ɛleka mɔɔ bikye Biyɛ-leehae-lɔe.+ 12 Ebileham ara Yehyemɛle+ mɔɔ ɔ nee Yigyibitinli Heega,+ Sɛla sonvolɛ ne, wole ye la anwo tetedwɛkɛ ɛne. 13 Yehyemɛle amra mrenyia ne mɔ aluma nee ɛleka mɔɔ bɛ mbusua ne mɔ abo vi la ɛne: Yehyemɛle ara kpanyinli a le Nɛbeeyɔto,+ akee Kidaa,+ Adebili, Mebesam,+ 14 Mehyema, Dumaa, Masa, 15 Heedade, Tima, Gyitɛ, Neefehye yɛɛ Kɛdɛma. 16 Yehyemɛle amra mrenyia ne mɔ aluma ɛne, kɛ mɔɔ ɛleka mɔɔ bɛdɛnlanle nee bɛ azokoɛleɛ* kile la, bɛle mbusua mgbanyinli 12 kɛ mɔɔ bɛ mbusua ne mɔ de la.+ 17 Yehyemɛle dɛnlanle aze lile ɛvolɛ 137. Ɔgule ye ɛnwomenle mɔɔ li awieleɛ na ɔwule, na bɛziele ye kɛ ye menli ne la.* 18 Na bɛdɛnlanle Havelaa+ mɔɔ bikye Hyɔɔ,+ mɔɔ wɔ Yigyibiti anwo ɛkɛ la too kɔdwu Aselea. Ɔdɛnlanle ɔbikyele ɔ mediema ne mɔ kɔsɔɔti.*+ 19 Ebileham ara Ayezeke anwo tetedwɛkɛ ɛne.+ Ebileham wole Ayezeke. 20 Ayezeke lile ɛvolɛ 40 la yɛɛ ɔgyale Elamenli Bɛtuwɛle mɔɔ de Padan-elam la ara raalɛ Relebɛka a.+ Ɔle Elamenli Leeban adiema raalɛ. 21 Na Ayezeke hɔle zo zɛlɛle Gyihova maanle ɔ ye ɔluakɛ ɛnee ɔle mota; yemɔti Gyihova diele ye nzɛlɛlɛ na ɔ ye Relebɛka nrenzɛle. 22 Na ngakula ne mɔ mɔɔ gua ɔ kunlu la bɔle ɔ bo kɛ bɛko,+ ɔti ɔhanle kɛ: “Saa zɛhae a ɔde a, ɛnee duzu ati a ɔwɔ kɛ mekɔ zo metɛnla ngoane nu a?” Yemɔti ɔbizale Gyihova nwolɛ edwɛkɛ. 23 Na Gyihova zele ye kɛ: “Maanle nwiɔ a wɔ ɛ kunlu a,+ yɛɛ menli nwiɔ bavi ɛ kunlu avinde na bɛ avinli bakpakye;+ na maanle ko anwo bayɛ se adɛla ko ne,+ yɛɛ kpanyinli ne bazonle ekyi ne.”+ 24 Mɔɔ ɔ ko hanle ye la, nea! ɛnee ndalɛ a wɔ ɔ kunlu a. 25 Kpanyinli ne vindele la, ɛnee ɔle kɔkɔlɛ yɛɛ ɔ nwo le enrinli ngome,*+ yemɔti bɛdonle ye Yisɔ.*+ 26 Ɛhye anzi, ɔ diema ne vindele na ɛnee ɔlɛ Yisɔ agyakɛ anzi,+ yemɔti ɔdonle ye Gyekɔbo.*+ Relebɛka wole bɛ la ɛnee Ayezeke ɛli ɛvolɛ 60. 27 Mɔɔ ngakula ne mɔ ɛlɛnyi la, Yisɔ nwunle ɛbɔlɛ di kpalɛ,+ yɛɛ ɛnee ɔkɔ ɛbɔ nu, noko Gyekɔbo ɛdeɛ ɛnee edwɛkɛ biala ɛnle ɔ nwo yɛɛ ɔde ɛdanlɛ azua nu.+ 28 Ayezeke hulole Yisɔ ɔluakɛ ɛnee ɔmaa ɔnyia ɛbɔ nu nane ɔdi yɛɛ Relebɛka noko hulole Gyekɔbo.+ 29 Kenle ko bie ɛnee Gyekɔbo ɛlɛyɛ sutulu na Yisɔ vi ɛbɔ nu rale la ɛnee yevɛ. 30 Ɔti Yisɔ zele Gyekɔbo kɛ: “Mesɛlɛ wɔ, maa me wɔ sutulu kɔkɔlɛ ne bie* ndɛndɛ ɔluakɛ mewie fɛ!”* Ɛhye ati a bɛvɛlɛle ye Yidɔm* la.+ 31 Ɔti Gyekɔbo zele ye kɛ: “Dimoa tɔne wɔ awolɛ kpanyinli gyinlabelɛ ne maa me!”+ 32 Na Yisɔ doale zo kɛ: “Asɛɛ mewu! Duzu a mefa awolɛ kpanyinli gyinlabelɛ ne meayɛ a?” 33 Na Gyekɔbo zele ye kɛ: “Dimoa ka ndane kile me!” Yemɔti ɔhanle ndane ɔhilele ye na ɔdɔnenle ye awolɛ kpanyinli gyinlabelɛ ne ɔmaanle Gyekɔbo.+ 34 Akee Gyekɔbo maanle Yisɔ paano nee aluba sutulu na ɔlile na ɔnlonle na ɔdwazole ɔhɔle. Ɛhye ati Yisɔ ambu awolɛ kpanyinli gyinlabelɛ ne bie.\n^ Anzɛɛ “bɛ azokoɛleɛ mɔɔ bɛlie nwolɛ bane.”\n^ Anzɛɛ ɔkola ɔkile, “Ɔdwazole ɔtiale ɔ mediema ne mɔ amuala.”\n^ Hibulu aneɛ nu, “ɔ nwo le kɛ tɛladeɛ mɔɔ bɛva enrinli bɛnwo la.”\n^ Ɔ bo kile “Ɔ Nwo Le Enrinli.”\n^ Anzɛɛ “maa me bie menli.”\n^ Anzɛɛ “ɔluakɛ ɛhɔne ɛlɛku me.”\n^ Ɔ bo kile “Kɔkɔlɛ.”


Maako 6 ACD - Yesu gi lii gɛnen ɔsowolɛ ɔbono so kpe - Bible Search\nMaako 5 Maako 7\nYesu Gɛwi Awura Mɛ Mɛŋ Sɔɔ Mɔ Abaa Anyɔ\n1Yesu gi lii gɛnen ɔsowolɛ ɔbono so kpe mɔ-gɛwi. Mɔ-akasɛbo mɔ mɛ buu mɔ kpe. 2I fo gɛkɛ kyoolasɛ mɔ, Yesu gi yii gɛsɛ ɔ kya nyiile asa ilaa mɔmɔ-gikyangbon dɔ. Asa abono mɛ bo nno mɔ mɛ nyaakyɔ. Mɛ nu mɔ-ilaa nyiilesɛ mɔ, i dɛ mɔmɔ-gɛnɔ. Mɛ san mɛ kya taasɛ yɛɛ, “Fonɛ ne ɔdɛ gi nyɛ imɔ idɛ pɛwu lii? Fonɛ ne ɔ nyɛ ɔlaako ginyi gidɛ lii? Nnɛ so nnɛ so ne ɔ kya nyɛ wɔra amunale ilaa gɛnen? 3Iŋ gyɛ mɔ ne n gyɛ kaafenta mɔ? Iŋ gyɛ mɔ-nyi ne n gyɛ Mariya? Iŋ gyɛ mɔ-tedɛana ne n gyɛ Gyeemesi, Gyosɛfo, Gyudasɛ de Simon? Iŋ gyɛ aye‑rɛ mɔ-pikyiiana ne n tɛ gɛrɛ?” Yesu mɛŋ gyɛ isafo sa mɔmɔ so mɔ, mɛ mɛŋ kyule nu mɔ asɛ.\n4Yesu gi wu gɛnen mɔ, ɔ tɔgɛ sa mɔmɔ yɛɛ, “Wurubuaarɛ ikalan ɔtɔgɛbo kya gyi ginsi gɛten kamaasɛ, gɛnen mɔ, mɔ-gɛwi, mɔ gbaa-gbaa gɛten dɔ de mɔ-subuana asɛ wolɛ.”\n5Yesu mɛŋ taalɛ wɔra amunale ilaa ibono i kya dɛ gɛnɔ mɔ nfono. O kyu mɔ-abaa gyan daa alɔbo kalɛsɛ ako so ne ɔ kyɛ mɔmɔ. 6I dɛ Yesu gɛnɔ yɛɛ asa mɔ mɛ mɛŋ sɔɔ mɔ gyi.\nYesu Gi Sun Mɔ-Akasɛbo Gudu Anyɔ Mɔ\nYesu gi lii nno mɔ, ɔ naa de isowolɛ ibono i sindi nfono mɔ ɔ kya nyiile mɔmɔ Wurubuaarɛ agyɛbi. 7Ɔ terɛ mɔ-akasɛbo gudu anyɔ mɔ, ne o sun mɔmɔ yɛɛ mɛꞌ naa anyɔ-anyɔ kpe isowolɛ so, ne ɔ sa mɔmɔ ɔlon de mɛꞌ taalɛ gya ilaa nyɛnyɛn oduduu kpɛi-kpɛi koso asa so. 8Ɔ ka sa mɔmɔ yɛɛ, “Fɛ kya kpe faa, fɛŋ sa fɛꞌ puru sɛi-sɛi keda baa too de fɛye-iyii tugɛsɛ. Fɛŋ sa fɛꞌ puru agyudɔ keda. Fɛ mɛŋꞌ keda atɔ ɔwɔraten. Fɛ mɛŋꞌ puru aterenbi wɔra fɛye-igo ibɔ dɔ. 9Fɛŋꞌ sa fɛꞌ suu ngbɛ nnyɔ. Ayaawolɛ berɛ fɛꞌ wɔra.” 10Yesu gi kii tɔgɛ sa mɔmɔ yɛɛ, “Gɛten gɛbono dɔ fɛ loo mɔ, fɛꞌ kyena nno kaaborɛ fɛ laa lii ɔsowolɛ ɔbono so. 11Nengyene fɛ loo ɔsowolɛ ɔko so ne nno asa mɛ kine mɛ mɛŋ bugi ansi de fɛye abɛɛ mɛ mɛŋ nu fɛye asɛ mɔ, fɛ lii ɔsowolɛ mɔ so mɔ, fɛꞌ kpiisi fɛye-ayaa isɛ yela mɔmɔ. Imɔ ne nan lɛɛ nyiile asa yɛɛ mɛ kine Wurubuaarɛ ɔkalan faa mɔ, gisobiidɛ gi dɛ gi gyoo mɔmɔ.”\n12Gɛsintin mɔ, Yesu akasɛbo gudu anyɔ mɔ mɛ kyon kpaa tɔgɛ sa asa yɛɛ mɛꞌ nu mɔmɔ-nyoro gɛsɛ de mɛꞌ kyɛɛgɛ mɔmɔ-nwɔnsa lii ilaa nyɛnyɛn giwɔra dɔ. 13Mɛ kosorɛ ilaa nyɛnyɛn oduduu kpɛi-kpɛi gikyɔ ibono i tɛ asa so mɔ, ne mɛ kyu nfɔ nko kyu nyaa alɔbo sakyɔ, ne mɔmɔ-alɔtɔ a ta.\nGɛnɔɔbono I Ba Ne Gyɔn Gi Nyɛ Lɛwu Mɔ\n14Wura Hɛrodɛ kee gi nu Yesu ilaa wɔrasɛ mɔ so. I kya nyiile yɛɛ Yesu ginyen gi nu gyan de gɛten kamaasɛ. Ako yɛɛ, “Oloobu Gyɔn ɔbono ɔ naa kyena gyere asa Wurubuaarɛ sagyere mɔ ne. O kyingi lii ibuni dɔ daa so ne ɔ nyɛ ɔlon ɔ kya wɔra ilaa gbaaꞌgbaa ibono i kya dɛ gɛnɔ gɛnen faa.” 15Ako mɔ mɛ kya sɔɔ akyɔɔlɛ yɛɛ, “Kuaa. Oloobu Ilaagya ne n kii ba.” Abanban mɔ yɛɛ, “Ɔ gyɛ daa Wurubuaarɛ ikalan ɔtɔgɛbo fɛɛ Wurubuaarɛ ikalan atɔgɛbo adedaabo mɔ ɔko.” 16Wura Hɛrodɛ gi nu Yesu ilaa mɔ mɔ, mɔ-lɛɛ ibono ɔ kya tɔgɛ mɔ ne n gyɛ yɛɛ, “Gyɔn ɔbono nɛ yɛgɛ mɛ ten mɔ-gimu mɔ ne n kii kyingi faa.”\n17Gɛnɔɔbono i ba ne Wura Hɛrodɛ gi yɛgɛ mɛꞌ ten Gyɔn gimu mɔ ne n gyɛ yɛɛ, wura mɔ mɔ-tedɛ Filipo gi dena ɔkyii ɔko, mɛ kya terɛ mɔ yɛɛ Hɛrodiyasɛ, ne Wura Hɛrodɛ gi sɔgɛ ɔkyii mɔ kyu dena. 18Gyɔn mɔ gi nu gɛnen mɔ, ɔ kya tɔgɛ wura mɔ yɛɛ, “Fo sɔgɛ fo-tedɛ mɔ-ka faa, iŋ boran. Iŋ dɛ ɔkpa gɛnen.”\n19Ɔkyii mɔ gi nu yɛɛ Gyɔn kya kyɔɔlɛ mɔ‑rɛ wura mɔ gɛdena mɔ mɔ, ɔ sɔɔ ginyadon de Gyɔn. Imɔso mɔ-kuli wura mɔ gi kpaa keda Gyɔn ŋminde tii de obu. Ɔkyii mɔ gi laarɛ fɛɛ mɛꞌ mɔɔ mɔ; oŋ kii nyɛ. 20I kya nyiile yɛɛ wura mɔ nyi yɛɛ Gyɔn gi lɔrɔ mɔ-nyoro yela ne ɔ kya gyi gɛsintin sa Wurubuaarɛ. Imɔso ɔ selɛ mɔ, ne ɔ mɛŋ yɛgɛ de mɛꞌ mɔɔ mɔ. Ɔ kya kyena nu Gyɔn agyɛbi tɔgɛsɛ mɔ, mɔ-gɛwɔnsa dɔ iŋ kya kyena mɔ ɔkpa kolon. I kii i dɛ mɔ agyɛbi mɔ ginu.\n21Gɛkɛ gɛdɛ mɔ Wura Hɛrodɛ kya gyi mɔ-gɛkɛ korogɛsɛ gɛsi. Imɔso ɔ da gibaa terɛ mɔ-abelɛnsɛ de mɔ-asogya abelɛnsɛ de Galeli abelɛnsɛ gbaaꞌgbaa yɛɛ mɛꞌ baa gyi gɛkɛ mɔ kpaa mɔ. Gɛnen gɛkɛ gɛbono mɔ i bugi ɔkpa sa Hɛrodiyasɛ de ɔꞌ nyɛ Gyɔn mɔɔ.\n22Asa mɔ mɛ gyan mɛ kya gyi gɛkɛ belɛ mɔ, Hɛrodiyasɛ mɔ-bi obolonbu ɔko gi lii kyaa tala asa mɔ ansi. Mɔ-gɛkyaa mɔ gɛ wɔra Wura Hɛrodɛ mɔ‑rɛ mɔ-asafo mɔ ɔbolɛ gikyɔ. Imɔso ɔ ka sa obolonbu mɔ yɛɛ, “Ilaa kamaasɛ ibono fo kya laarɛ mɔ, tɔgɛ me, nan kyu sa fo.” 23O kii ka sa obolonbu mɔ yɛɛ, “Nengyene fo taasɛ me ne meŋ nyɛ sa fo mɔ, nɛ tɔrɔ ntan. Ba‑a me-gɛsinkpan mɔ de gɛmɔ-asa mɔ gibaafon pɛwu ne fo kya laarɛ mɔ, nan kyu sa fo.” 24Obolonbu mɔ gi lii kpaa taasɛ mɔ-nyi yɛɛ, “Menɛ ne nꞌ tɔgɛ wura mɔ yɛɛ ɔꞌ sa me?” Ne mɔ-nyi yɛɛ, “Tɔgɛ mɔ yɛɛ Gyɔn ɔbono ɔ gyere asa Wurubuaarɛ sagyere mɔ gimu ne fo kya laarɛ.”\n25Ayaa abono so mɔ, obolonbu mɔ gi selɛ kpaa tɔgɛ wura mɔ yɛɛ, “N kya laarɛ daa Gyɔn ɔbono ɔ gyere asa Wurubuaarɛ sagyere mɔ gimu tangalan dɔ ayaa adɛ so.” 26Obolonbu mɔ gi taasɛ gɛnen mɔ, i yɛgɛ Wura Hɛrodɛ gisen dɔ i nyida mɔ. Ɔ ti ka ntan abelɛnsɛ mɔ ansi dɔ so mɔ, mɔ, iŋ kya sa mɔ gikine.\n27Imɔso ayaa abono so mɔ, o sun mɔ-nten amuana mɔ dɔ ɔko yɛɛ ɔꞌ kpaa kyu Gyɔn gimu ba, ne ɔ kpaa ten mɔ-gimu nfono o tii de obu mɔ, 28ne o kyu gimɔ taga tangalan dɔ kyu bara obolonbu mɔ, ne obolonbu mɔ gi kyu kperɛ mɔ-nyi.\n29Gyɔn akasɛbo mɔ mɛ nu gɛnen mɔ, mɛ kpaa kyu mɔ-gibuni mɔ kyu kpaa pule.\nYesu Gi Sa Sakpii Belɛ Ɔko Agyudɔ\n30Yesu akasɛbo mɔ mɛ lii nfono o sun mɔmɔ mɔ ba mɔ, mɛ baa buu ilaa ibono mɛ wɔra mɔ de ibono mɛ nyiile mɔ pɛwu sa mɔ. 31Mɛ ba mɔ, asa mɛ kpɛ ma‑a dii ma‑a kpelegɛ mɔmɔ so. Imɔso i yɛgɛ mɛŋ kya nyɛ nyoro de mɛꞌ gyi gbaa. Nfono ne Yesu gi tɔgɛ sa mɔmɔ yɛɛ, “Fɛꞌ koso de aye-wolɛ aꞌ kpe nfono asa mɛŋ tɛ mɔ de fɛꞌ nyɛ kyoola ŋmaraa.” 32Ne gɛsintin mɔ, mɛ dii loo mɔmɔ-gikolii dɔ ne mɛ kyon nfono asa mɛŋ bo mɔ.\n33Mɛ kya kpe mɔ, asa sakyɔ mɛ wu mɔmɔ bii. Imɔso mɛ kuu ɔnangya lii isowolɛ mɔ pɛwu so kyu de gigengen so, ne mɛ gyangbara kpaa gyoo mɔmɔ. 34Yesu gi lii gikolii mɔ dɔ yelɛ gigengen mɔ, o wu sakpii belɛ-belɛ ti ɔ yelɛ. O wu mɔmɔ gɛnen mɔ, mɔmɔ-ilaa i wɔra mɔ ayen, i lii fɛɛ mɛ dɛ fɛɛ isandɛ ibono mɛŋ bo ɔkparɛbo. Ne o nyiile mɔmɔ ilaa gikyɔ. 35Ɔ kya nyiile asa mɔ ilaa ɔ kya kpe mɔ, owi kya ta. Imɔso mɔ-akasɛbo mɔ mɛ kpaa tɔgɛ mɔ yɛɛ, “Nfono a bo faa, i gyɛ daa ifɛ nsana, ne owi kya ta. 36Imɔso lɛɛ asa mɔ ɔkpa de mɛꞌ naa kpe isowolɛ de ndɔɔana nbono gi sindi gɛrɛ mɔ de mɛꞌ kpaa nyɛ agyudɔ sɔɔ gyi.”\n37Yesu gi kisee tɔgɛ sa mɔmɔ yɛɛ, “Fɛꞌ sa mɔmɔ ilaa iko de mɛꞌ gyi.” Yesu akasɛbo mɔ mɛ taasɛ mɔ yɛɛ, “Aꞌ kyu aterenbi belɛ kyu kpaa sɔɔ bodobodo bara asa adɛ de mɛꞌ gyi?” 38Nfono ne Yesu gi taasɛ mɔ-akasɛbo mɔ yɛɛ, “Ibodobodo ifonɛ ne fɛ bo? Fɛꞌ kpaa kerɛ de fɛꞌ baa buu sa me.” Mɛ kpaa kerɛ, ne mɛ baa buu sa mɔ yɛɛ, “A bo daa ibodobodo inun de iken inyɔ.”\n39Nfono ne Yesu gi tɔgɛ yɛɛ asa mɔ pɛwu mɛꞌ kpelegɛ kyena ifɛ bonboli mɔ so akpen-akpen. 40Gɛsintin mɔ, mɛ kyena ifɛ mɔ so akpen ako dɔ, ikue inun-inun, de akpen ako mɔ dɔ, ikue-inyɔ de saalaa-saalaa. 41Mɛ kyena gɛnen mɔ, Yesu gi puru ibodobodo inun mɔ de iken inyɔ mɔ, ne ɔ diirɛ mɔ-ansi kerɛ soso, o kyu afaala sa Wurubuaarɛ, ne ɔ gbaa ibodobodo mɔ dɔ ne o kyu sa mɔ-akasɛbo mɔ de mɛꞌ kyu sa asa mɔ. Ɔ yɛ iken inyɔ mɔ kee sa asa mɔ pɛwu. 42Mɔmɔ pɛwu mɛ gyi kaabo. 43Yesu akasɛbo mɔ mɛ koola-koola bodobodo mɔ de iken agyisan mɔ pɛwu mɔ, i bɔla nkeebii gudu nnyɔ. 44Anyen abono mɛ saarɛ asa abono mɛ gyi agyudɔ mɔ gɛgyɔnɔ gɛ gyɛ anyen nwɛ ikue-inyɔ de saalaa.\nYesu Gi Naa Nkyu So, I Mɛŋ Muiinɛ Mɔ Loo\n45Nfono mɔ, Yesu gi yɛgɛ mɔ-akasɛbo mɔ mɛ dii loo gikolii mɔ dɔ de mɛꞌ gyangbara mɔ fara kpe Bɛsayida, gibenbɛ giko mɔ so de mɔ mɔ ɔꞌ lɛɛ sakpii mɔ ɔkpa de ɔꞌ baa tu ɔmɔ. 46Yesu gi lɛɛ mɔmɔ-ɔkpa ta mɔ, ɔ dii kpe abii dɔ de ɔꞌ kpaa dalaa. 47I kya bun mɔ, i san Yesu wolɛ gɛsinkpan mɔ so nno yɛgɛ mɔ-akasɛbo mɔ mɛ bo gikolii mɔ dɔ mɛ gyan nkyu so mɛ kya kpe. Mɛ ti fo nkyu mɔ nsansana. 48Yesu gi wu mɔ-akasɛbo mɔ mɛ kya yiyɛɛ de gikolii mɔ nkyu mɔ so. I kya nyiile yɛɛ afuu a kya da ken-ken kyu kpe de nfono so mɛ lii de mɔ. Imɔso i yɛgɛ mɛ kya palɛ gikolii mɔ mɛ kya kpon. I baa fo sindi gibaadiikɛ mɔ, Yesu naa nkyu mɔ so ɔ kya kpe de mɔmɔ asɛ. Ɔ kerɛ ansi wɔra fɛɛ ɔ laa kyon mɔmɔ so. 49Mɛ wu mɔ ɔ naa nkyu mɔ so ɔ kya ba mɔ, mɛ nyi yɛɛ obuni. Mɛ san mɛ kya saawo.\n50Mɔmɔ pɛwu mɛ wu mɔ mɔ, i ŋmaa mɔmɔ-asen. Ayaa abono so mɔ, Yesu gi tɔgɛ sa mɔmɔ yɛɛ, “Fɛꞌ keda nyoro. Me Yesu ne. Fɛŋ sa fɛꞌ selɛ gifuu.” 51Nfono mɔ ɔ dii loo mɔmɔ asɛ gikolii mɔ dɔ ne afuu mɔ a taa gida yɛgɛ. A taa yɛgɛ gɛnen mɔ, i dɛ mɔmɔ-gɛnɔ gikyɔ kyɔde. 52I kya nyiile yɛɛ gɛnɔɔbono Yesu gi yɛgɛ ibodobodo mɔ iꞌ ŋan mɔ, mɛ mɛŋ ti nu imɔ gɛsɛ. Mɔmɔ-nwɔnsa dɔ iŋ bugi de mɛꞌ bii isa ɔbono ɔnan Yesu gyɛ mɔ.\nYesu Gi Kyɛ Alɔbo Gɛnɛsarɛtɛ Gɛsinkpan So\n53Mɛ fara ɔbon belɛ mɔ lii kpe gibenbɛ giko mɔ so, Gɛnɛsarɛtɛ gɛsinkpan so, ne mɛ ŋminde mɔmɔ-gikolii mɔ kyaga nfono. 54Mɛ kpɛ mɛ kya lii gikolii mɔ dɔ mɔ, asa mɛ wu Yesu bii, 55imɔso mɛ selɛ gyan de gɛsinkpan mɔ pɛwu mɛ kya sola alɔbo mɔmɔ‑rɛ mɔmɔ-afengen mɛ dɛ ma‑a kpe nfono mɛ kya nu yɛɛ Yesu bo mɔ. 56Gɛten kamaasɛ gɛbono Yesu gi kpɛ nyɛ loo mɔ, isowolɛ belɛ-belɛ so‑o, nsowolɛbi so‑o, ndɔɔ dɔ‑o, mɛ kya kyu alɔbo kpaa yela sansana, de mɛꞌ kolɛ mɔ yɛɛ ɔꞌ yɛgɛ mɛꞌ yii ba‑a mɔ-gɛgbɛ ginɛbi. Gɛsintin mɔ, ɔkamaasɛ ɔbono ɔ nyɛ yii mɔ-gɛgbɛ mɔ, mɔ-alɔtɔ a kya ta.


Maa Gyihova Adehilelɛ Ɛboa Wɔ Ɛnɛ\nƐzinzalɛ Arane—Debiezukoalɛ Ɛdeɛ | September 2016\nKENGA YE WƆ Afrikaans Albanian Amharic Arabic Armenian Australia Mumule Aneɛ Aymara Azerbaijani Azerbaijani (Cyrillic) Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Giliki Guarani Gujarati Gun Hausa Hibulu Hiligaynon Hindi Hungarian Icelandic Igbo Iloko India Mumule Aneɛ Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mingrelian Mongolian Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nƆZILE KPƆKƐ KPALƐ WƆ POLAND\n“BƐZƆNENLE me la ɛnee meli ɛvolɛ 15, na ye siane nsia anzi, membɔle adekpakyelɛ boavolɛ gyima ne abo. Ye ɛvolɛ ko anzi, membizale dahuu adekpakyelɛ gyima ne anwo adenle. Mɔɔ menwiele ndoazo sukulu la, menzɛlɛle kɛ mekpondɛ kɛ mekɔsonle wɔ ɛleka mɔɔ bɛhyia Belemgbunlililɛ edwɛkpakavolɛma dɔɔnwo la. Ɛnee mekpondɛ kɛ metu mefi me sua zo yɛɛ me nana mɔɔ ɛnee me ne ye de na ɔnle Gyihova Dasevolɛ la anwo. Noko maangyebakyi zo neavolɛ ne hanle kɛ menyɛ adekpakyelɛ gyima ne wɔ sua ne azo ala na ɔyɛle me nyane kpalɛ! Ɛnee memkpondɛ kɛ ɔnwu kɛ ɔgyegye me. Me rɛle bɔle, na mengɔndwenlenle ye edwɛkɛ ne anwo. Menganle mengilele adiema ne mɔɔ me nee ye lua daselɛlilɛ nu la kɛ: ‘Ɔzɔho kɛ melɛyɛ Dwona nyɛleɛ ne bie. Noko amozii Dwona hɔle Nenɛvɛ. Ɛhye ati, mebazonle wɔ ɛleka mɔɔ bɛva bɛmaa me la.’\n“Kɛkala meyɛ adekpakyelɛ gyima ne ɛvolɛ nna, na menwu kɛ nrɛlɛbɛ wɔ nu kɛ menlile adehilelɛ zo la. Adwenle ɛtane a menyianle a. Kɛkala me nye die kpalɛ. Me nee menli 24 zukoale Baebolo ne wɔ siane ko anu. Meyɛ Gyihova mo kɛ me nee me nana bɔle Baebolo ɛzukoalɛ bo la.”\nEDWƐKƐ FƐLƐKO BIE ZILE FIJI\nƐnee ɔwɔ kɛ Baebolo sukoavo bie mɔɔ ɔwɔ Fiji la kpa kɛ ɔbahɔ Kilisiene nyianu anzɛɛ ɔ nee ɔ hu bahɔ busuanli bie awolɛ kenle ɛkponledolɛ bo. Ɔ hu liele dole nu kɛ ɔbahola yeahɔ nyianu ne. Ɔhanle ɔhile ɔ hu kɛ, saa bɛkpɔne nyianu ne a ɔbara ɛkponledolɛ ne abo. Noko mɔɔ bɛkpɔnenle nyianu ne la, ɔnwunle kɛ ɔnle kpalɛ kɛ ɔbahɔ ɛleka mɔɔ ɔbamaa ye sunsum nu gyinlabelɛ ne anwo ara edwɛkɛ la, yemɔti yeangɔ.\nNoko ɔ hu bɔle ye mbusuafoɔ amaneɛ kɛ ɔ ye se saa bɛkpɔne “nyianu ne mɔɔ Alasevolɛ ne mɔ ɛlɛyɛ la” a ɔbara, bɛhanle kɛ; “Ɔnrɛra, Gyihova Alasevolɛ ɛnli awolɛ kenle!” *\nƐhye maanle ɔ hu anye liele kɛ ɔ ye ɛyɛ debie mɔɔ ɔ nee ye diedi nee ye adwenle ne yia la. Nɔhalɛ mɔɔ ɔlile la maanle ɔnyianle adenle ɔlile ɔ hu nee menli gyɛne daselɛ. Duzu a vile nuhua rale a? Ɔ hu liele dole nu kɛ bɛ nee ye ɛzukoa Baebolo ne, na ɔbɔle ɔ bo kɛ ɔ nee ɔ ye kɔ debiezukoalɛ.\n^ ɛden. 7 Nea “Questions From Readers” mɔɔ wɔ December 15, 2001 The Watchtower ne anu la.\n“Mmamaa Ɛ Sa Nu To”\nKɔ Zo Pele Kpondɛ Gyihova Nyilalɛ\nBɛgyinla Edwɛkpa Ne Anzi Wɔ Maanle Mgbanyima Nyunlu\nAsoo Wɔ Adɛladeɛ Wula Nyamenle Anyunlunyia?\nNgakula, Bɛmia Bɛ Diedi Ne Anu\nAwovolɛ, Bɛboa Bɛ Mra Bɛmaa Bɛnyia Diedi\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ September 2016\nƐZINZALƐ ARANE—DEBIEZUKOALƐ ƐDEƐ September 2016


Anwumabɔvolɛma Bɔle Gyisɛse Awolɛ Ne Nolo | Ngakula Baebolo Ɛzukoalɛdeɛ\nAnwumabɔvolɛma Bɔle Gyisɛse Awolɛ Ne Nolo\nWulomu Maanle belemgbunli ne, Siza Ɔgɛsetɛse hanle kɛ Dwuuma amuala ɛzia ɛhɔ bɛ sua zo bɛmaa bɛhɛlɛ bɛ aluma. Yemɔti Dwosefi nee Mɛle ziale hɔle Bɛtelɛhɛm, ɛleka mɔɔ Dwosefi nee ye abusua ne vi la. Ɛnee ɔka ekyii Mɛle wo.\nMɔɔ bɛdwule Bɛtelɛhɛm la, bɛannyia ɛleka biala yemɔti bɛhɔlale nane tunli nu. Ɛkɛ ne a Mɛle wole ɔ ra Gyisɛse a. Ɔvale avuazinli ɔkyekyele ɔ nwo kɛnlɛma na ɔvale ye ɔdole nane adidilɛka nu.\nƐnee mboaneneavolɛma bie wɔ alienwo ɛlɛnea bɛ mboane wɔ ɛleka mɔɔ bikye Bɛtelɛhɛm la. Arɛlevilɛ nu, anwumabɔvolɛ bie ragyinlanle bɛ nyunlu ɛkɛ na Gyihova anyunlunyia ne dale bɛ nwo zo. Mboaneneavolɛma ne ahonle dule, noko anwumabɔvolɛ ne hanle kɛ: ‘Bɛmmasulo. Melɛfa anyelielɛ edwɛkɛ mearɛlɛ bɛ. Ɛnɛ, bɛwo Mɛzaya ne wɔ Bɛtelɛhɛm.’ Ɛkɛ ne ala, anwumabɔvolɛma dɔɔnwo vindele anwomanyunlu na bɛhanle kɛ: ‘Anyunlunyia ɛha Nyamenle wɔ anwuma, na anzodwolɛ ɛrɛla azɛlɛ ye azo.’ Akee anwumabɔvolɛ ne mɔ hɔle. Duzu a mboaneneavolɛma ne yɛle a?\nBɛhanle bɛhilele bɛ nwo kɛ: ‘Bɛmaa yɛhɔ Bɛtelɛhɛm kɛkala.’ Bɛhɔle la, bɛnwunle Dwosefi nee Mɛle yɛɛ kakula ne wɔ nane tunli ne anu.\nAwie biala mɔɔ dele edwɛkɛ mɔɔ anwumabɔvolɛ ne hanle hilele mboaneneavolɛma ne la, ɔzinle ɔ nwo. Mɛle dwenlenle anwumabɔvolɛ ne edwɛkɛ ne anwo kpalɛ na ɔ rɛle anvi ye ɛlɛ. Mboaneneavolɛma ne ziale hɔnleanle bɛ mboane ne, na bɛyɛle Gyihova mo wɔ mɔɔ bɛnwunle ye nee mɔɔ bɛdele la amuala anwo.\n“Mevi Nyamenle anwo lɔ a membale na mewɔ ɛke a. Meamba me ti anwo adenle, emomu Ɔdaye a ɔzoanle me a.”—Dwɔn 8:42\nKpuya: Kɛzi anwumabɔvolɛma ne bɔle Gyisɛse awolɛ ne nolo ɛ? Nwane mɔ a mboaneneavolɛma ne nwunle bɛ wɔ Bɛtelɛhɛm a?\nLuku 2:1-20; Ayezaya 9:6\n“Yemɔ Ala Yɛɛ Nyamenle Ɛyɛ Ye Awulae Nee Mɛzaya A”\nMekɛ ɛlɛkɔ la, adwenle nu keseeyɛlɛ bahola amaa yɛ diedi aha aze. Maa diedi mɔɔ ɛlɛ ye wɔ Gyisɛse, Mɛzaya ne mɔɔ bɛbɔ ɔ nwo ɛwɔkɛ nee Nyamenle Belemgbunlililɛ ne azo Belemgbunli ne anu la ɛyɛ kpole.\nFa nwa awie Fa nwa awie Anwumabɔvolɛma Bɔle Gyisɛse Awolɛ Ne Nolo


2 Edwɛkɛsisilɛ 28 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 28:1-27\nEhaze, Dwuda belemgbunli (1-4)\nSeleama nee Yizilayɛma lile ɔ nwo zo konim (5-8)\nOdɛde bɔle Yizilayɛma kɔkɔ (9-15)\nBɛbɛlɛle Dwudama aze (16-19)\nEhaze zonlenle awozonle; ye ewule (20-27)\n28 Ehaze+ lile ɛvolɛ 20 la yɛɛ ɔrayɛle belemgbunli a, na ɔlile tumi ɛvolɛ 16 wɔ Gyɛlusalɛm. Yeanyɛ mɔɔ le kpalɛ wɔ Gyihova anye zo, kɛ mɔɔ ye nenyia Devidi yɛle la.+ 2 Emomu, ɔluale Yizilayɛ arelemgbunli ne mɔ ndenle nu,+ na bɔbɔ ɔyɛle Beeyale ne mɔ mbulalɛ ananze.*+ 3 Bieko, ɔbɔle afɔle ɔmaanle ɔkpunle esike wɔ Henɛm Ara Ne Bɔnza* ne anu na ɔyelale ɔ mra wɔ senle nu,+ ɔlile bɛkyi nyɛleɛ ne mɔ mɔɔ maanle maanle ne mɔ yɛle+ mɔɔ Gyihova voanle bɛ vile Yizilayɛma anye zo la anzi. 4 Ɔhɔle zo ɔbɔle afɔle na eza ɔbɔle afɔle ɔmaanle ɔkpunle esike wɔ ɛzonlenlɛ ɛleka ne mɔ,*+ awoka ngyikyi ne mɔ azo yɛɛ baka buzuu biala abo.+ 5 Ɔti Gyihova ye Nyamenle ne vale ye wulale Selea belemgbunli ne asa anu,+ yemɔti bɛlile ɔ nwo zo konim na bɛhyele menli dɔɔnwo na bɛvale bɛ bɛrale Damasekɛse.+ Eza bɛvale ye bɛwulale Yizilayɛ belemgbunli ne asa anu, na ɔhunle ye menli ne dɔɔnwo kpalɛ. 6 Na Relɛmalaya ara Pikaa+ hunle Dwuda mrenyia mɔɔ bɛlɛ akɛnrasesebɛ la 120,000 wɔ kenle ko pɛ anu, ɔluakɛ bɛkpole Gyihova, bɛ nenyia mɔ Nyamenle ne.+ 7 Na Zekelae, kovolɛ mɔɔ vi Yifelaem la hunle belemgbunli ne ara Meeyasaya nee Azelaekam mɔɔ nea belemgbunli sua nu ɛkɛ ne la nee Ɛlekeena, mɔɔ belemgbunli ne ɛnle ɛkɛ a ɔdaye a ɔwɔ ɛkɛ ne la. 8 Eza Yizilayɛma hyele bɛ mediema mrenyia ne mɔ anu 200,000 hɔle—mraalɛ, mralɛ mrenyia yɛɛ mralɛ mraalɛ; eza bɛvenle ninyɛne dɔɔnwo kpalɛ, na bɛvale ninyɛne ne mɔɔ bɛvenle la bɛhɔle Samɛlea.+ 9 Noko ɛnee Gyihova ngapezonli bie mɔɔ bɛfɛlɛ ye Odɛde la wɔ ɛkɛ. Ɔvindele ɔhɔyiale sogyama ne mɔɔ vi Samɛlea ɛlɛba la na ɔzele bɛ kɛ: “Bɛnlea! Kɛmɔ Gyihova, bɛ nenyia mɔ Nyamenle ne vale Dwudama anwo ɛya la ati a ɔvale bɛ ɔwulale bɛ sa nu,+ na bɛvale ɛya mɔɔ dwu anwuma nehane la bɛhuhunle bɛ a. 10 Na kɛkala bɛkulo kɛ bɛmaa Dwudama nee Gyɛlusalɛmma yɛ bɛ azonvolɛ mrenyia nee mraalɛ.+ Noko, asoo bɛdabɛ noko bɛnli fɔlɛ wɔ Gyihova bɛ Nyamenle ne anyunlu ɔ? 11 Akee bɛdie me na bɛva bɛ mediema ne mɔ mɔɔ bɛhye bɛ la bɛzia bɛhɔ, ɔluakɛ Gyihova ɛya wuluwulu ne wɔ bɛ nwo zo.” 12 Ɛhye ati Yifelaem mgbanyima bie mɔ, Gyehoheenan ara Azalaya, Mɛhyilɛmɔto ara Bɛlikaya, Hyalɛm ara Gyɛhezekaya yɛɛ Hadelae ara Ameesa hɔyiale bɛdabɛ mɔɔ bɛhɔle konle ne na bɛlɛba la, 13 na bɛzele bɛ kɛ: “Bɛmmafa menli mɔɔ bɛhye bɛ la bɛba ɛke, ɔluakɛ ɔbamaa yɛali fɔlɛ wɔ Gyihova anyunlu. Mɔɔ bɛkulo kɛ bɛyɛ la bamaa yɛ ɛtane ne mɔ nee yɛ fɔlɛlilɛ ne ayɛ kpole, ɔluakɛ yɛ fɔlɛlilɛ ne le kpole dɛba yɛɛ ɛya wuluwulu wɔ Yizilayɛma anwo zo.” 14 Ɔti sogyama ne vale menli mɔɔ bɛhyele bɛ la nee ninyɛne mɔɔ bɛvale la+ maanle mgbanyima ne mɔ nee asafo ne amuala. 15 Akee menli mɔɔ bɛbobɔle aluma bɛyele bɛ la dwazole na bɛvale menli mɔɔ bɛhyele bɛ la, na bɛvale ninyɛne mɔɔ bɛvenle la anu adɛladeɛ ne bie bɛwulale menli mɔɔ lɛ bɛ nwo zɔ la amuala. Yemɔti bɛvale adɛladeɛ nee mgbɔlaboa bɛwulale bɛ, bɛmaanle bɛ aleɛ nee nzule yɛɛ nwole mɔɔ bɛbava bɛakpokpa la. Eza bɛvale bɛdabɛ mɔɔ bɛyɛ bɛtɛɛ la bɛdɛnlɛdɛnlanle asoaso zo na bɛvale bɛ bɛrɛlɛle bɛ mediema mɔɔ wɔ Gyɛleko, mrɛlɛ suakpole ne azo la. Ɛhye anzi, bɛziale bɛhɔle Samɛlea. 16 Zɔhane mekɛ ne Belemgbunli Ehaze hanle kɛ Aselea arelemgbunli ɛraboa ye.+ 17 Na Yidɔmma noko rale Dwuda na bɛtetale ye na bɛhyele menli ne bie mɔ bɛhɔle. 18 Filisitiama+ noko ratetale Dwuda azuamgbole Hyifɛla+ nee Nɛgɛbe na bɛhonle bɛvale Bɛte-hyimɛhye,+ Ayegyalɔn,+ Gɛdilɔto, Soko nee azua mɔɔ zuozua ye,* Temenaa+ nee azua mɔɔ zuozua ye yɛɛ Gemezo nee azua mɔɔ zuozua ye; na bɛdɛnlanle ɛkɛ. 19 Gyihova bɛlɛle Dwudama aze ɔlua Yizilayɛ Belemgbunli Ehaze ati, ɔluakɛ ɔmaanle Dwudama yɛle ɛtane kpole, na yeammaa bɛanli nɔhalɛ fee bɛammaa Gyihova. 20 Awieleɛ bɔkɔɔ ne, Aselea Belemgbunli Tegelate-paelinesɛ+ rale ɔ nwo zo na ɔmaanle ɔ nwo hyelele ye kpalɛ+ dɛlale kɛ ɔkɛmaa ye anwosesebɛ. 21 Ɔluakɛ Ehaze sesale Gyihova sua nu ɛkɛ ne nee belemgbunli sua nu ɛkɛ ne+ yɛɛ mgbanyima ne mɔ sua nu ɛkɛ ne ninyɛne ne mɔ amuala na ɔvale ɔhɔhyɛle Aselea belemgbunli ne; noko ɛhye amboa ye. 22 Na wɔ Belemgbunli Ehaze anwongyelelɛ mekɛ ne anu bɔbɔ, yeanli nɔhalɛ fee yeammaa Gyihova. 23 Ɔbɔle ɔ bo ɔbɔle afɔle ɔmaanle Damasekɛse nyamenle ne mɔ+ mɔɔ lile ɔ nwo zo konim la,+ na ɔhɔle zo ɔhanle kɛ: “Kɛmɔ Selea arelemgbunli ne mɔ nyamenle ne ɛlɛboa bɛ la ati, mebabɔ afɔle meamaa bɛ amaa bɛaboa me.”+ Noko bɛmaanle ɔ nee Yizilayɛma amuala dɔle aze. 24 Eza Ehaze sesale ahyɛnze mɔɔ wɔ nɔhalɛ Nyamenle ne sua nu ɛkɛ ne la; na ɔpepɛle nɔhalɛ Nyamenle ne sua nu ɛkɛ ne ahyɛnze ne mɔ anu azinli azinli,+ ɔtotole Gyihova sua ne nlenkɛ ne mɔ anu,+ na ɔsisile ye afɔlemokyea wɔ Gyɛlusalɛm kodoka ko biala anu. 25 Na ɔsisile ɛzonlenlɛ ɛleka wɔ Dwuda azuamgbole ne mɔ kɔsɔɔti azo ɔmaanle bɛbɔle afɔle bɛmaanle ye esike ne hɔle nyamenle gyɛne ne mɔ ɛkɛ,+ na ɔhanle Gyihova ye nenyia mɔ Nyamenle ne ɛya. 26 Na ɔ nwo tetedwɛkɛ mɔɔ ɛha la, ninyɛne mɔɔ ɔyɛle la amuala ɔvi mɔlebɛbo kɔdwu awieleɛ, bɛhɛlɛ ye wɔ Dwuda nee Yizilayɛ Arelemgbunli Buluku ne anu.+ 27 Akee bɛmaanle Ehaze nee ye nenyia mɔ hɔlale na ɔliele ɔ menle, na bɛziele ye wɔ suakpole ne azo wɔ Gyɛlusalɛm, ɔluakɛ bɛanva ye bɛamba ɛleka mɔɔ bɛsie Yizilayɛ arelemgbunli ne mɔ la.+ Na ɔ ra Hɛzikaya ralile ye agya lile belemgbunli.\n^ Anzɛɛ “ananze mɔɔ bɛgua la.”\n^ Anzɛɛ “ɛbɔ ye ɛyia.”\n2 Edwɛkɛsisilɛ 28